pythainlp/thai-wiki-dataset-v4 huggingface dataset:
โอลิมปิกฤดูหนาว

โอลิมปิกฤดูหนาว  เป็นการแข่งขันระดับโอลิมปิกด้านกีฬาฤดูหนาวที่จัดขึ้นทุก 4 ปี ลักษณะของกีฬาฤดูหนาวจะจัดขึ้นในภูมิประเทศที่เป็นน้ำแข็งหรือหิมะ เช่นสเกตน้ำแข็งและสกี โดยคณะกรรมการโอลิมปิกของชาติต่าง ๆ (NOCs) บางประเทศนั้นจะเป็นคณะเดียวกันกับโอลิมปิกฤดูร้อนที่จะเป็นผู้ส่งนักกีฬาเข้าแข่งขันกับนักกีฬาของชาติอื่น เพื่อชิงเหรียญทอง เหรียญเงิน และเหรียญทองแดง
สำหรับจำนวนประเทศที่มีส่วนร่วมในกีฬาโอลิมปิกฤดูหนาวน้อยกว่าโอลิมปิกฤดูร้อน ด้วยเหตุผลชัดเจนของสภาพภูมิประเทศ และประเทศส่วนใหญ่อยู่ใกล้เส้นศูนย์สูตร ซึ่งไม่มีโอกาสที่จะเข้าถึงการฝึกกีฬาฤดูหนาวนั่นเอง ทั้งนี้ การแข่งขันครั้งแรก จัดขึ้นที่เมืองชาโมนิคซ์ ประเทศฝรั่งเศส เมื่อ พ.ศ. 2467 (ค.ศ. 1924) ส่วนการแข่งขันครั้งล่าสุด จัดขึ้นที่เมืองปักกิ่ง ประเทศจีน ใน พ.ศ. 2565 (ค.ศ. 2022)
สรุปเหรียญโอลิมปิกตลอดกาล.
<templatestyles src="Legend/styles.css" />  อดีตประเทศ
คณะกรรมการโอลิมปิกสากล

คณะกรรมการโอลิมปิกสากล (IOC; , CIO) เป็นองค์กรกีฬานอกภาครัฐที่ตั้งสำนักงานใหญ่ในอยู่ในโลซาน ประเทศสวิตเซอร์แลนด์ จัดตั้งขึ้นเมื่อวันที่ 23 มิถุนายน ค.ศ. 1894 โดย ปีแยร์ เดอ กูแบร์แต็ง และ ดีมีตรีโอส วีเกลัส โดยมีหน้าที่รับผิดชอบในการจัดการแข่งขันกีฬาโอลิมปิกฤดูร้อนและฤดูหนาวสมัยใหม่
คณะกรรมการโอลิมปิกสากล ประกอบด้วยคณะกรรมการโอลิมปิกแห่งชาติ (National Olympic Committee หรือ NOC) ของประเทศต่าง ๆ ประกอบกันเป็นประเทศสมาชิก โดยคณะกรรมการโอลิมปิกสากลมีหน้าที่ควบคุมคณะกรรมการโอลิมปิกของประเทศสมาชิกทั่วโลก ให้ดำเนินงานจัดการแข่งขันให้เป็นไปตามหลักการและอุดมการณ์ของกีฬาโอลิมปิก ในปี ค.ศ. 2020 มีคณะกรรมการโอลิมปิกแห่งชาติจำนวน 206 ประเทศ ประธานคณะกรรมการคนปัจจุบันคือ โทมัส บัค จากประเทศเยอรมนี ซึ่งแทนที่ ฌัก โรคเคอ จากประเทศเบลเยียม เมื่อเดือนกันยายน ค.ศ. 2013
โอลิมปิกฤดูร้อน 1896

โอลิมปิกฤดูร้อน 1896  มีชื่อทางการว่า กีฬาโอลิมปิกฤดูร้อนครั้งที่ 1  และรู้จักกันโดยทั่วไปในชื่อ เอเธนส์ 1896  เป็นกีฬาโอลิมปิกสมัยใหม่ครั้งแรกที่ได้ถูกจัดขึ้นหลังจากหยุดไปเป็นเวลานาน จัดขึ้นในกรุงเอเธนส์ ประเทศกรีซ ในวันที่ 6 ถึง 15 เมษายน พ.ศ. 2439 
การฟื้นฟูกีฬาโอลิมปิกยุคโบราณได้ดึงดูดนักกีฬาจาก 14 ประเทศ ด้วยผู้แทนนักกีฬากลุ่มใหญ่จาก ประเทศกรีซ เยอรมนี ฝรั่งเศส และอังกฤษ ในวันที่ 26 ธันวาคม พ.ศ. 2439 นายเจมส์ คอนนอลลี่ ชาวอเมริกัน ชนะการแข่งขันกระโดดสามเท่า ซึ่งกลายเป็นผู้ชนะเลิศในโอลิมปิกคนแรกในรอบมากกว่า 150 ปี ผู้ชนะได้รับรางวัลเป็นเหรียญเงินและช่อโอลีฟ 
ชาวเอเธนส์เคารพการแข่งขันครั้งนี้อย่างแรงกล้า และเมื่อ สไปริดอน หลุยส์ คนเลี้ยงแกะชาวกรีซ ชนะกีฬามาราธอน ซึ่งเป็นรายการที่ได้รับความนิยมสูงสุด หลุยส์จึงได้เป็นวีรบุรุษโอลิมปิกของชาวกรีกนับแต่นั้น
การแข่งขันครั้งนี้นับว่าเป็นชัยชนะที่ยิ่งใหญ่ของกรีซ ไม่ใช่แค่เพียงได้เป็นเจ้าภาพจัดการแข่งขันกีฬาโอลิมปิกครั้งนี้เท่านั้น แต่เพราะนักกีฬาชาติกรีกได้นำชัยชนะมาให้กรีก โดยเฉพาะการเป็นผู้ชนะเลิศในการแข่งขันวิ่งมาราธอน ซึ่งถือเป็นกีฬาสัญลักษณ์ของโอลิมปิก ในโอลิมปิกครั้งนี้สหรัฐอเมริกาเป็นผู้ชนะเลิศในการแข่งขัน ด้วยการกวาดเหรียญรางวัลชนะเลิศ 11 เหรียญ ส่วนกรีซได้เหรียญรางวัลรวมมากที่สุดถึง 46 เหรียญ และคาร์ล ชูมันน์ นักกีฬาเยอรมนีชนะเลิศมากที่สุด รวม 4 รายการ ได้แก่กีฬายิมนาสติกชาย 3 รายการ และ กีฬามวยปล้ำชาย 1 รายการ
การเสนอตัวเป็นเจ้าภาพ.
ในการประชุมคณะกรรมการโอลิมปิกสากลครั้งแรกนั้ได้จัดขึ้นที่กรุงปารีส ในวันที่ 8 - 23 มิถุนายน พ.ศ. 2439 และในการประชุมครั้งนั้นได้มีมติเลือกกรุงเอเธนส์ เป็นเจ้าภาพในการจัดกีฬาโอลิมปิกฤดูร้อน ครั้งที่ 1
เพลงประกอบการแข่งขัน.
เพลงประจำการแข่งขันโอลิมปิกแต่งดนตรีโดย สไปรอส ซามาราส และเนื้อร้องโดย คอสติส ปาลามาส ซึ่งบรรเลงครั้งแรกในโอลิมปิก ครั้งที่ 1 ที่เอเธนส์นี่เอง หลังจากนั้นเพลงนี่ได้ถูกกำหนดให้เป็นเพลงบรรเลงในพิธีเปิดจนถึง ปี 1960 ตั้งแต่นั้นมาเพลงของซารามาสและปาลามาส ก็กลายเป็นเพลงประจำการแข่งขันโอลิมปิกอย่างเป็นทางการ โดยการตัดสินใจในการประชุมคณะกรรมการโอลิมปิกสากล ในปี 1958
ประเทศที่เข้าร่วมการแข่งขัน.
ประเทศที่ได้เข้าร่วมการแข่งขันมีทั้งหมด 14 ประเทศได้แก่
โอลิมปิกฤดูร้อน 1904

โอลิมปิกฤดูร้อน 1904 มีชื่อทางการว่า กีฬาโอลิมปิกฤดูร้อนครั้งที่ 3 และรู้จักกันโดยทั่วไปในชื่อ เซนต์หลุยส์ 1904 เป็นมหกรรมกีฬาโอลิมปิกที่จัดขึ้นที่เมืองเซนต์หลุยส์ รัฐมิสซูรี สหรัฐอเมริกา
การแข่งขันครั้งนี้มีนักกีฬาจากประเทศในยุโรปมาร่วมการแข่งขันในครั้งนี้น้อยมากเนื่องจากความไม่สะดวกในการเดินทาง นักกีฬาจากสหรัฐอเมริกาจึงได้ครอบครองเหรียญชัยชนะมากที่สุด กีฬาโอลิมปิกในครั้งนี้จัดว่าเป็นครั้งที่น่าอดสูที่สุด เริ่มจากการแย่งกันระหว่างเมืองเซนต์หลุยส์และชิคาโก ว่ารัฐใดจะได้เป็นเจ้าภาพจัดการแข่งขัน นอกจากนั้นนักกีฬาผู้ที่ได้เข้าเส้นชัยในการแข่งขันวิ่งมาราธอนยังใช้วิธีการสกปรกในการได้มาซึ่งชัยชนะครั้งนั้นด้วยการแอบโดยสารรถบรรทุกระหว่างการแข่งขันเพื่อย่นระยะทาง
การเสนอตัวเป็นเจ้าภาพ.
เมืองที่เสนอตัวเป็นเจ้าภาพ ได้แก่ ชิคาโก รัฐอิลลินอย ซึ่งได้รับเลือกเป็นเมืองเจ้าภาพตั้งแต่แรก แต่ถูกตัดสินให้เปลี่ยนเป็นเมืองเซนต์หลุยส์ โดยการโหวตด้วยคะแนนเสียง 14 ต่อ 2
ชนิดกีฬาที่แข่งขัน.
โอลิมปิกฤดูร้อน 1904 มีการแข่งขัน 16 ชนิดกีฬา ครอบคลุม 95 รายการใน 18 สาขากีฬา ว่ายน้ำ กระโดดน้ำ และโปโลน้ำถือเป็นกีฬาประเภทเดียวกันทั้งสามประเภทเรียกว่า "กีฬาทางน้ำ" ในเดือนกรกฎาคม ค.ศ. 2021 ไอโอซียอมรับคำแนะนำของ บิลล์ มัลลอน นักประวัติศาสตร์โอลิมปิกเกี่ยวกับกีฬาและรายการต่าง ๆ ที่ควรพิจารณาว่าเป็นกีฬาโอลิมปิกจำนวนรายการในแต่ละสาขากีฬาจะระบุไว้ในวงเล็บ
กีฬาชนิดใหม่.
มวยสากลเปิดตัวครั้งแรกในโอลิมปิกที่เซนต์หลุยส์ ตั้งแต่นั้นมา กีฬาชนิดนี้ได้ปรากฏให้เห็นในโอลิมปิกฤดูร้อนทุกครั้ง ยกเว้นโอลิมปิกฤดูร้อน 1912 ที่สตอกโฮล์ม
ในขณะที่มวยปล้ำกลับมาอีกครั้ง แต่เป็นมวยปล้ำรูปแบบฟรีสไตล์ที่เพิ่งเปิดตัวใหม่เท่านั้น ซึ่งตรงข้ามกับสไตล์กรีก-โรมันในโอลิมปิกฤดูร้อน 1896 การแข่งขันครั้งต่อมาจะมีมวยปล้ำทั้งสองรูปแบบแยกเป็นรายการของตน
กีฬาสาธิต.
บาสเกตบอล, เฮอร์ลิง, อเมริกันฟุตบอล และ เบสบอล ถูกนำเสนอเป็นกีฬาสาธิต ฟุตบอลเกลิค ยังเป็นกีฬาสาธิตอย่างไม่เป็นทางการในโอลิมปิก 1904 และยังมีการสาธิตมวยหญิงอีกด้วย
โปโลน้ำ ยังถูกกล่าวถึงในรายงานการแข่งขันกีฬาโอลิมปิกฤดูร้อน 1904 อีกด้วย ในขณะนั้นไม่ถือว่าเป็นกีฬาสาธิต แต่ในปี ค.ศ. 2020 ไอโอซีจะไม่รวมกีฬาดังกล่าวไว้ในบันทึก
ประเทศที่เข้าร่วมแข่งขัน.
จากข้อมูลบางแหล่งอ้างว่าชาติเหล่านี้เข้าร่วมแข่งขันด้วย
โอลิมปิกฤดูร้อน 1936

กีฬาโอลิมปิกฤดูร้อน 1936 เป็นการแข่งขันกีฬาโอลิมปิกฤดูร้อนครั้งที่ 11 ประจำปี ค.ศ. 1936 (พ.ศ. 2479) จัดขึ้น ณ กรุงเบอร์ลิน ไรช์เยอรมัน โดยมีอดอล์ฟ ฮิตเลอร์ ฟือเรอร์และนายกรัฐมนตรีไรช์มาเป็นประธานพิธีเปิด ฮิตเลอร์ได้ใช้งานกีฬาโอลิมปิกครั้งนี้ให้เป็นเครื่องมือโฆษณาชวนเชื่อให้ชาวโลกรับรู้ถึงลัทธิแห่งนาซี และกล่าวว่าชาวเยอรมันผู้เป็นอารยันเหนือกว่าชาติอื่นในทุกด้าน ส่วนชาติอื่นนั้นอ่อนแอและไร้ความสามารถด้านกีฬาซึ่งถือว่าเป็นคำสบประมาทต่อนักกีฬาของนานาชาติเป็นอย่างมาก และยังรวมไปถึงเหยียดผิวสีด้วย แต่กลับถูกนักกีฬาผิวดำจากประเทศสหรัฐอเมริกา เจสซี่ โอเวนส (Jesse Owens) ได้ลบคำสบประมาทของฮิตเลอร์ ด้วยการคว้าเหรียญทองได้ถึง 4 เหรียญ ซึ่งสร้างความฉุนเฉียวให้กับฮิตเลอร์มาก และกลายเป็นที่น่าจดจำของโลกมาจนถึงปัจจุบัน
การแข่งขันในครั้งนี้มีนักกีฬาเข้าร่วมการแข่งขันทั้งหมดจาก 49 ประเทศ เป็นชาย 3,738 คน หญิง 328 คน
ชนิดกีฬาที่แข่งขัน.
ในกีฬาโอลิมปิกคราวนี้ กำหนดการแข่งขันใน 19 ชนิดกีฬา 25 สาขา รวมทั้งหมด 129 ประเภทรุ่น:
ตารางสรุปเหรียญรางวัล 10 อันดับแรก
โอลิมปิกฤดูร้อน 1952

มหกรรมกีฬาโอลิมปิกฤดูร้อนครั้งที่ 15 ประจำปี ค.ศ. 1952 (พ.ศ. 2495) จัดขึ้นที่เฮลซิงกิ ประเทศฟินแลนด์ เอมิล ซาโตเปก จากเชโกสโลวาเกียได้กลายเป็นดาวเด่นในหมู่นักกีฬาในปี 1952 เมื่อเขาได้ชัยชนะในการแข่งขันวิ่งระยะไกล 10,000 เมตร และ 50,000 เมตร รวมทั้งการแข่งขันวิ่งมาราธอน และภรรยาของเขาก็ได้รับเหรียญทองจากการแข่งขันพุ่งแหลน ครั้งนี้เป็นครั้งแรกที่สหภาพโซเวียตได้เข้าร่วมการแข่งขันกีฬาโอลิมปิก รวมทั้งประเทศไทยก็เข้าร่วมการแข่งขันเป็นครั้งแรกเช่นกัน
นอกจากนั้น การแข่งขันครั้งนี้ยังเป็นครั้งแรกที่ประเทศไทยได้ส่งนักกีฬาเข้าร่วมการแข่งขันด้วย โดยส่งไปทั้งหมด 11 คน เป็นนักกรีฑาทั้งหมด
การเสนอตัวเป็นเจ้าภาพ.
ผลการลงคะแนนตัดสินในการประชุมคณะกรรมการโอลิมปิกสากล สมัยที่ 40 เมื่อวันที่ 21 มิถุนายน พ.ศ. 2492 ณ สต็อกโฮล์ม ประเทศสวีเดน มินนีแอโพลิส และลอสแอนเจลิส ในการออกเสียงลงคะแนนครั้งสุดท้าย
ผลการลงคะแนนในตารางด้านล่าง:
ชนิดกีฬาที่แข่งขัน.
ในกีฬาโอลิมปิกคราวนี้ กำหนดการแข่งขันใน 17 ชนิดกีฬา รวมทั้งหมด 149 ประเภทรุ่น:
ตารางสรุปเหรียญรางวัล 10 อันดับแรก
หมายเหตุ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โอลิมปิกฤดูร้อน 1956

มหกรรมกีฬาโอลิมปิกฤดูร้อนครั้งที่ 16 ประจำปี ค.ศ. 1956 (พ.ศ. 2499) จัดขึ้นที่เมลเบิร์น ประเทศออสเตรเลีย
การแข่งขันครั้งนี้ประเทศที่พิชิตเหรียญทองกีฬาว่ายน้ำได้มากที่สุดคือ ออสเตรเลีย โดยมี Dawn Fraser นักว่ายน้ำหญิงเป็นผู้ได้รับการกล่าวขวัญถึงมากที่สุดเพราะนอกจากพิชิตเหรียญทองได้แล้วยังสร้างสถิติเวลาใหม่และไม่มีผู้ใดทำลายได้ถึง 15 ปี
ในการแข่งขันครั้งนี้เหตุการณ์ทางการเมืองประเทศที่เข้าร่วมการแข่งขันได้เกิดความกระทบกระทั่งกันระหว่างนักกีฬาจากโซเวียตกับฮังการีในระหว่างการแข่งขันโปโล
ชนิดกีฬา.
17 ชนิดกีฬา 23 สาขา, และ 151 รายการ
<templatestyles src="Div col/styles.css"/>
ประเทศที่เข้าร่วมแข่งขัน.
ประเทศที่แข่งขันเฉพาะกีฬาขี่ม้าที่สต็อกโฮล์มแต่ไม่ได้เข้าร่วมที่เมลเบิร์น มี 5 ประเทศได้แก่
ตารางสรุปเหรียญรางวัล 10 อันดับแรก
โอลิมปิกฤดูร้อน 1960

โอลิมปิกฤดูร้อน 1960  หรือชื่อที่เป็นทางการ โอลิมปิกฤดูร้อนครั้งที่ 17  รู้จักทั่วไปในชื่อ โรม 1960  เป็นมหกรรมกีฬานานาชาติจัดขึ้นระหว่างวันที่ 25 สิงหาคม ถึง 11 กันยายน 1960 ที่โรม ประเทศอิตาลี หลังจากที่โรมเคยได้รับการคัดเลือกเป็นเจ้าภาพโอลิมปิกฤดูร้อน 1908 แต่หลังจากการปะทุของภูเขาไฟวิซูเวียสในปี 1906 เมืองนี้ก็ไม่มีทางเลือกอื่นนอกจากต้องปฏิเสธและส่งต่อเกียรติยศนี้ให้กับลอนดอนเป็นเจ้าภาพในครั้งนั้น สหภาพโซเวียตได้รับเหรียญทองและเหรียญรางวัลรวมมากที่สุดในการแข่งขันโอลิมปิกครั้งนี้
การแข่งขันพาราลิมปิกครั้งที่ 1 จัดขึ้นที่โรมร่วมกับโอลิมปิกฤดูร้อน 1960 ซึ่งนับเป็นครั้งแรกที่การแข่นขันดังกล่าวเกิดขึ้นพร้อมกัน
ชนิดกีฬา.
17 ชนิดกีฬา 23 สาขา, และ 150 รายการ
สรุปเหรียญการแข่งขัน.
ตารางสรุปเหรียญรางวัล 10 อันดับแรก
โอลิมปิกฤดูร้อน 1964

โอลิมปิกฤดูร้อน 1964 หรือชื่ออย่างเป็นทางการว่า การแข่งขันกีฬาโอลิมปิกฤดูร้อนครั้งที่ 18 เป็นงานแข่งขันกีฬาหลายประเภทระหว่างประเทศจัดขึ้นในกรุงโตเกียว ประเทศญี่ปุ่น ระหว่างวันที่ 10 ถึง 18 ตุลาคม พ.ศ. 2507 โตเกียวได้รับเลือกให้เป็นเจ้าภาพจัดการแข่งขันโอลิมปิกฤดูร้อน 1940 แต่เกียรตินี้ถูกส่งมอบแก่เฮลซิงกิเพราะการรุกรานจีนของญี่ปุ่น ก่อนจะถูกยกเลิกไปในที่สุดเพราะสงครามโลกครั้งที่สอง โอลิมปิกฤดูร้อนครั้งนี้เป็นโอลิมปิกครั้งแรกที่จัดในทวีปเอเชีย และเป็นครั้งแรกที่ประเทศแอฟริกาใต้ถูกห้ามเข้าร่วมแข่งขันเพราะระบบการถือผิวในกีฬา อย่างไรก็ดี แอฟริกาใต้ได้รับอนุญาตให้เข้าแข่งขันพาราลิมปิกฤดูร้อน 1964 ซึ่งจัดในกรุงโตเกียวเช่นกัน และนับเป็นครั้งแรกที่แอฟริกาใต้เข้าแข่งขันพาราลิมปิก โตเกียวได้รับเลือกเป็นเมืองเจ้าภาพระหว่างสมัยประชุมคณะกรรมการโอลิมปิกสากลที่ 55 ในเยอรมนีตะวันตก เมื่อวันที่ 26 พฤษภาคม พ.ศ. 2502
การแข่งขันครั้งนี้ยังเป็นครั้งแรกที่มีการแพร่ภาพระหว่างประเทศโดยไม่ต้องส่งเทปทางเครื่องบินดังเช่นกรณีของโอลิมปิกฤดูร้อน 1960 สี่ปีก่อนหน้า
การคัดเลือกเมืองเจ้าภาพ.
โตเกียวได้รับสิทธิ์ให้เป็นเมืองเจ้าภาพเมื่อวันที่ 26 พฤษภาคม 1959 ในการประชุมคณะกรรมการโอลิมปิกสากล สมัยที่ 55 ที่มิวนิก ประเทศเยอรมนีตะวันตก โดยผลการตัดสินโตเกียวสามารถเอาชนะดีทรอยต์, เวียนนา และบรัสเซลส์
ชนิดกีฬา.
19 ชิดกีฬา 25 สาขา, และ 163 รายการ
<templatestyles src="Div col/styles.css"/>
Note: In the Japan Olympic Committee report, sailing is listed as "yachting".
สรุปเหรียญการแข่งขัน.
ตารางสรุปเหรียญรางวัล 10 อันดับแรก
โอลิมปิกฤดูร้อน 1968

กีฬาโอลิมปิกฤดูร้อน 1968 จัดขึ้นที่เมืองเม็กซิโกซิตี้ ประเทศเม็กซิโก การแข่งขันโอลิมปิกมีขึ้นที่ละตินอเมริกาเป็นครั้งแรก โอลิมปิกคราวนี้สหรัฐเป็นผู้นำการแข่งขันทั้งหมดมีสถิติใหม่ ๆ เกิดขึ้นเช่นการแข่งขันวิ่ง 100 เมตร โดย Jim Hines, วิ่ง 400 เมตร โดย Lee Evans จากสหรัฐเช่นกัน
ชนิดกีฬาที่แข่งขัน.
แข่งขันทั้งหมด 172 รายการใน 18 ชนิดกีฬา ดังนี้:
<templatestyles src="Div col/styles.css"/>
กีฬาสาธิต.
The organizers declined to hold a ยูโด tournament at the Olympics, even though it had been a full-medal sport four years earlier. This was the last time judo was not included in the Olympic games.
สรุปเหรียญการแข่งขัน.
ตารางสรุปเหรียญรางวัล 10 อันดับแรก
โอลิมปิกฤดูร้อน 1972

กีฬาโอลิมปิกฤดูร้อนครั้งที่ 20 ประจำปี ค.ศ. 1972 (พ.ศ. 2515) จัดขึ้นที่เมืองมิวนิก ประเทศเยอรมนี (เยอรมนีตะวันตกในขณะนั้น)
สหภาพโซเวียตมองเห็นช่องทางในการเผยแพร่ลัทธิทางการเมืองของตนโดยอาศัยการแข่งขันโอลิมปิก โดยพยายามที่จะเป็นผู้นำในการแข่งขัน และโน้มน้าวชาติอื่น ๆ ให้เห็นว่าสหภาพโซเวียตเป็นประเทศมหาอำนาจ ภายหลังพบว่านักกีฬาโซเวียตเป็นนักกีฬาอาชีพที่รัฐบาลว่าจ้างให้เข้าแข่งขันในกีฬาโอลิมปิกครั้งนั้น และยังพบอีกว่านักกีฬาจากสหภาพโซเวียตใช้ยาเสริมกำลัง ในปีนั้นสหภาพโซเวียตสามารถพิชิตเหรียญทองได้ถึง 99 เหรียญ นอกจากนั้นยังมีเหตุการณ์ก่อการร้ายขึ้นในเมืองมิวนิก นับเป็นโศกนาฏกรรมอย่างที่ไม่เคยมีมาก่อนในประวัติศาสตร์โอลิมปิก
ในการแข่งขันบาสเกตบอลนักกีฬาจากสหรัฐอเมริกาได้พ่ายแพ้แก่นักกีฬาจากสหภาพโซเวียต เป็นการพ่ายแพ้ครั้งแรกจากการแข่งขัน 63 ครั้ง ซึ่งสหรัฐอเมริกาได้ปฏิเสธไม่ขึ้นรับเหรียญเงิน
ในปีนี้นั้นมีนักกีฬาจากประเทศต่าง ๆ เข้าร่วมการแข่งขันถึง 122 ประเทศ
ชนิดกีฬา.
195 รายการ 21 ชนิดกีฬา:
<templatestyles src="Div col/styles.css"/>
สรุปเหรียญการแข่งขัน.
ตารางสรุปเหรียญรางวัล 10 อันดับแรก
เหตุการณ์กันยาทมิฬ.
ในเวลา 04.30 น. ของวันที่ 5 กันยายน ระหว่างที่มหกรรมการแข่งขันดำเนินอยู่นั้น ได้มีกลุ่มโจรผู้ก่อการร้ายชาวปาเลสไตน์ทั้งหมด 8 คน จากกลุ่มกันยาทมิฬ พร้อมอาวุธปืนและระเบิดมือ บุกเข้าโจมตีหอพักนักกีฬาชาวอิสราเอลในหมู่บ้านนักกีฬา สังหารนักกีฬาอิสราเอลลงทันที 2 คน แล้วจับนักกีฬาและเจ้าหน้าที่รวม 9 คน เป็นตัวประกัน เรียกร้องให้อิสราเอลปล่อยตัวนักโทษชาวปาเลสไตน์ 234 คน และอีก 2 คนที่ถูกคุมขังอยู่ที่เยอรมนี แต่รัฐบาลอิสราเอลปฏิเสธ
ท่ามกลางสถานการณ์อันตึงเครียด เวลา 15.30 น. ได้มีการยุติการแข่งขันกีฬาไว้ชั่วคราว หลังจากนั้นกลุ่มผู้ก่อการร้ายได้ขอเครื่องบินเจ็ตเพื่อบินไปลงที่สนามบินกรุงไคโร ประเทศอียิปต์ และขอเฮลิคอปเตอร์ 2 ลำ เพื่อขนตัวประกันกับสมาชิกในกลุ่มไปลงที่สนามบินมิวเซิน ฝ่ายตำรวจเยอรมันจัดให้ และในเวลา 22.30 น. เฮลิคอปเตอร์ 2 ลำ บรรทุกผู้ก่อการร้ายและตัวประกันจากหมู่บ้านโอลิมปิกไปลงยังฐานบินฟูลสเตนเฟลด์บรูก ซึ่งมีเครื่องบินโบอิ้ง 727 จอดรออยู่ โดยที่กลุ่มผู้ก่อการร้ายคิดว่าที่นั่นเป็นสนามบินเรียม ซึ่งเป็นท่าอากาศยานสากลของมิวเซิน พร้อมเครื่องบินโบอิ้งที่เตรียมไว้ แต่จริง ๆ แล้วเป็นหุ่นจำลอง
เมื่อล่วงมาจนถึงเวลา 00.30 น. ของวันที่ 6 กันยายน ด้วยการไม่ประสานงานกับเจ้าหน้าที่ของอิสราเอล ตำรวจเยอรมันก็ลงมือทันที จากนั้นการยิงต่อสู้กันก็เริ่มขึ้น ผู้ก่อการร้ายได้กราดปืนยิงเร็วและขว้างระเบิดมือซ้ำถล่มเฮลิคอปเตอร์ทั้ง 2 ลำที่กักตัวประกันไว้ ทำให้ตัวประกันเสียชีวิตทั้งหมด
เวลาประมาณ 01.30 น. การยิงต่อสู้จบลง ผู้ก่อการร้ายเสียชีวิตไป 3 คน ถูกจับ 3 คน ฝ่ายตำรวจเยอรมันเสียชีวิต 1 นาย ส่วนทางฝ่ายอิสราเอลสูญเสียตัวประกันทั้ง 9 คน กับอีก 2 คนที่เสียชีวิตในการต่อสู้กับผู้ก่อการร้ายที่บ้านพักนักกีฬา
หลังจากการปะทะกันแล้ว การแข่งขันได้หยุดลงเป็นเวลา 36 ชั่วโมง ได้มีการชักธงครึ่งเสาเพื่อเป็นการไว้อาลัย และนักกีฬาอิสราเอลทั้งหมดเดินทางกลับประเทศทันที แต่การแข่งขันก็ยังคงดำเนินต่อไป
โอลิมปิกฤดูร้อน 1976

กีฬาโอลิมปิกฤดูร้อน 1976  หรือชื่อที่เป็นทางการ กีฬาโอลิมปิกครั้งที่ 21  เป็นมหกรรมกีฬานานาชาติที่สำคัญในประเพณีโอลิมปิก ซึ่งจัดในที่มอนทรีออล รัฐเกแบ็ก และกีฬาโอลิมปิกครั้งแรกที่จัดขึ้นในประเทศแคนาดา
ในโอลิมปิกครั้งนี้ ถือเป็นครั้งเดียวที่ไฟโอลิมปิกจากวิหารเฮราไม่ได้ถูกส่งโดยวิธีการวิ่งคบเพลิงหรือยานพาหนะแต่อย่างใด แต่ใช้วิธียิงดาวเทียมจากไฟที่จุดจากกระจกเรืองแสงที่วิหารเฮรา แล้วแปลงเป็นสัญญาณวิทยุ ก่อนที่จะส่งผ่านดาวเทียมไปยังออตตาวาแล้วแปลงกลับเป็นไฟอีกครั้ง เพื่อที่จะนำไปจุดที่มอนทรีออลในพิธีเปิด
สหรัฐอเมริกาโชว์ความสามารถในกีฬาชกมวยด้วยการมีทีมนักกีฬาที่ดีที่สุดได้แก่ ชูการ์ เรย์ เลียวนาร์ด, ลีออน สปิงส์ โดยสามารถพิชิตเหรียญทองได้และต่อมาได้กลายเป็นแชมเปี้ยนมวยอาชีพ ส่วนในการแข่งขันยิมนาสติก Nadai Comaneci ได้กลายเป็นดาวดวงใหม่ที่ทำให้ผู้คนหันมาให้ความนิยมในกีฬายิมนาสติกขึ้น
ในส่วนของประเทศไทย นี่เป็นครั้งแรกที่นักกีฬาไทยสามารถคว้าเหรียญมาได้ จาก พเยาว์ พูนธรัตน์ โดยได้เหรียญทองแดงจากมวยสากลสมัครเล่น รุ่นไลท์ฟลายเวท และต่อมาพเยาว์เองก็ได้เป็นแชมเปี้ยนมวยอาชีพด้วย
ชนิดกีฬา.
<templatestyles src="Div col/styles.css"/>
ประเทศที่เข้าร่วมแข่งขัน.
รายชื่อประเทศที่เข้าร่วมในกีฬาโอลิมปิกฤดูร้อน 1976 มีดังต่อไปนี้ (ตัวเลขในวงเล็บหมายถึงจำนวนนักกีฬา) 
สรุปเหรียญการแข่งขัน.
ตารางสรุปเหรียญรางวัล 10 อันดับแรก
โอลิมปิกฤดูร้อน 1980

มหกรรมกีฬาโอลิมปิกฤดูร้อนครั้งที่ 22 ประจำปี ค.ศ. 1980 (พ.ศ. 2523) จัดขึ้นที่มอสโก สหภาพโซเวียต
ในปีนี้สหรัฐอเมริกาไม่เข้าร่วมการแข่งขันในครั้งนี้เนื่องจากกรณีที่สหภาพโซเวียตส่งกองกำลังบุกรุกอัฟกานิสถาน ญี่ปุ่นและเยอรมันตะวันตกก็เป็นอีก 2 ประเทศจากทั้งหมด 63 ประเทศที่บอยคอตสหภาพโซเวียตและไม่เข้าร่วมการแข่งขัน ในปีนั้นจึงมีเพียง 81 ประเทศจากทั่งโลกที่เข้าร่วมการแข่งขัน ซึ่งในปีนั้นสหภาพโซเวียตครองเหรียญทองมากที่สุด
การเสนอตัวเป็นเจ้าภาพ.
การเสนอตัวเป็นเจ้าภาพโอลิมปิกฤดูร้อน 1980 มีผู้เสนอตัวเป็นเจ้าภาพเพียง 2 เมือง ได้แก่ มอสโก และลอสแอนเจลิส การเลือกเมืองที่ได้เป็นเจ้าภาพจัดขึ้นเมื่อวันที่ 23 ตุลาคม ค.ศ. 1973 ในการประชุมคณะกรรมการโอลิมปิกสากล สมัยที่ 75 ที่เวียนนา ประเทศออสเตรีย
การคว่ำบาตรการแข่งขัน.
<templatestyles src="Col-begin/styles.css"/>
โอลิมปิกฤดูร้อน 1984

โอลิมปิกฤดูร้อน 1984 หรือ มหกรรมกีฬาโอลิมปิกฤดูร้อนครั้งที่ 23 ซึ่งสหภาพโซเวียตได้คว่ำบาตรการแข่งขันในปีนี้ ไม่ส่งนักกีฬาเข้าร่วมการแข่งขัน ส่วนหนึ่งเพื่อแก้คืนที่สหรัฐอเมริกา ส่งนักกีฬาเข้าแข่งขันกีฬาโอลิมปิคครั้งก่อนที่กรุงมอสโก ในปี ค.ศ. 1980 ส่วนหนึ่งเป็นห่วงความปลอดภัยของนักกีฬาจากประเทศตน แต่บุคคลบางกลุ่มเชื่อว่าสหภาพโซเวียตเกรงว่านักกีฬาของตนจะไม่ผ่านการทดสอบสารกระตุ้น ซึ่งจะทำให้ทั่วโลกรู้ถึงที่มาแห่งชัยชนะทางการกีฬาของตน นักกีฬาที่มีชื่อเสียงจากการแข่งขันในปีนี้ได้แก่ Carl Lewis จากสหรัฐอเมริกาโดยสามารถครอง 4 เหรียญทองจากการแข่งขัน Mary lou Retton ครองเหรียญทองยิมนาสติกมากที่สุด นอกจากนั้นยังมี Greg Louanis ซึ่งเป็นนักกีฬาคนแรกที่สามารถครองเหรียญทอง 2 เหรียญทองพร้อมกันจากการแข่งขัน Springbroad และ Platform diving
การคว่ำบาตรการแข่งขัน.
เมื่อปี ค.ศ. 1980 นักกีฬาอเมริกันไม่เข้าร่วมการแข่งขันกีฬาโอลิมปิกที่กรุงมอสโก สหภาพโซเวียต เนื่องจากจิมมี คาร์เตอร์ ประธานาธิบดีแห่งสหรัฐอเมริกาได้สั่งถอนนักกีฬาที่ไม่ร่วมการแข่งขัน แต่สหภาพโซเวียตก็คว่ำบาตรเช่นเดียวกัน โดยไม่เข้าร่วมการแข่งขันกีฬาโอลิมปิกปี ค.ศ. 1984 ที่ลอสแอนเจลิส รัฐแคลิฟอร์เนีย สหรัฐอเมริกา
ตารางสรุปเหรียญรางวัล 10 อันดับแรก
โอลิมปิกฤดูร้อน 1992

กีฬาโอลิมปิกฤดูร้อน 1992 หรือชื่อที่เป็นทางการ กีฬาโอลิมปิกครั้งที่ 25 (หรือที่รู้จักในชื่อ บาร์เซโลนา '92) จัดที่เมืองบาร์เซโลนา แคว้นกาตาลุญญา ประเทศสเปน ถูกเรียกว่าเป็น Money Game เพราะว่านักกีฬาทั้งชายและหญิงต่างทำการแข่งขันเพื่ออะไรก็ตามที่สามารถทำเงินได้ หรือแม้แต่ Jordan ได้ใช้ธงชาติสหรัฐอเมริกาคลุมป้ายผู้สนับสนุนกีฬาอย่างเป็นทางการของทีมบาสเกตบอลสหรัฐอเมริกาด้วยเหตุผลที่ว่าไม่ใช้เป็นบริษัทผลิตรองเท้ากีฬาที่ใช้ชื่อของเขาในการขายสินค้า
สิ่งที่อยู่ในความทรงจำของผู้คนทั่วไปจากการแข่งขันกีฬาโอลิมปิคในปี ค.ศ. 1992 ที่ไม่มีใครปฏิเสธได้แก่ Dream Team ซึ่งในครั้งนั้น ไมเคิล จอร์แดน,แมจิก จอห์นสัน,แลรี่ เบิร์ด, ชาร์ล บาร์คเลย์, แพทริก อิววิง, เดวิด รอบินสัน, คาร์ล มาโลนและ สก็อตตี พิพเพน เป็นนักบาสเกตบอลที่โดดเด่นมากในทีมสหรัฐอเมริกา ทีมบาสเกตบอลสหรัฐอเมริกาในปีนั้นได้เอาชนะคู่ต่อสู้จากประเทศต่าง ๆ ได้อย่างราบคาบภายใต้การนำของ Coach Chuck Daly
นักกีฬาจากประเทศอื่น ๆ ที่ได้รับความชื่นชมในการแข่งขันกีฬาปีนั้นเช่น Joynor-Kersee ผู้ได้รับเหรียญทองจากการแข่งขันขันสัตตกรีฑา หญิง
ในปีนั้นนักกีฬาว่ายน้ำหญิงจากสาธารณรัฐประชาชนจีนได้สร้างความหวาดผวาให้กับนักว่ายน้ำชาติอื่น ๆ ด้วยการชนะการแข่งขันประเภทต่าง ๆ แบบทำลายสถิติ แต่ในที่สุดก็มีการพิสูจน์ได้ว่านักกีฬาหญิงผู้นั้นได้ใช้ยากระตุ้นกล้ามเนื้อเพิ่มขึ้น
การเสนอตัวเป็นเจ้าภาพ.
การตัดสินรอบสุดท้าย เมื่อวันที่ 16 ตุลาคม พ.ศ. 2528 ในการประชุม IOC Session ครั้งที่ 91 ที่ Lausanne
โอลิมปิกฤดูร้อน 1996

กีฬาโอลิมปิกฤดูร้อน 1996 หรือชื่อที่เป็นทางการ กีฬาโอลิมปิกครั้งที่ 26 (หรือที่รู้จักในชื่อ แอตแลนตา 1996 และโดยทั่วไปเรียกว่า กีฬาโอลิมปิกร้อยปี) เป็นมหกรรมกีฬาระดับนานาชาติที่จัดขึ้นระหว่างวันที่ 19 กรกฎาคม - 4 สิงหาคม 2539 ที่เมืองแอตแลนตา รัฐจอร์เจีย สหรัฐ ถือเป็นโอลิมปิกฤดูร้อนครั้งที่ 4 ที่สหรัฐเป็นเจ้าภาพ และเป็นการเฉลิมฉลองครบรอบ 100 ปี นับตั้งแต่การจัดโอลิมปิกฤดูร้อน 1896 ที่เอเธนส์ซึ่งเป็นการแข่งขันกีฬาโอลิมปิกสมัยใหม่ครั้งแรก นอกจากนี้ยังเป็นโอลิมปิกฤดูร้อนครั้งแรกที่จัดขึ้นในปีอื่นนอกเหนือจากโอลิมปิกฤดูหนาว นับตั้งแต่โอลิมปิกฤดูหนาวเริ่มขึ้นในปี 1924 โดยเป็นส่วนหนึ่งของแนวปฏิบัติใหม่ของคณะกรรมการโอลิมปิกสากล (IOC) ที่ดำเนินการในปี 1994 เพื่อจัดการแข่งขันกีฬาฤดูร้อนและฤดูหนาวในปีเลขคู่สลับกัน โอลิมปิกฤดูร้อน 1996 ถือเป็นการแข่งขันกีฬาโอลิมปิกฤดูร้อนครั้งแรกของการจัดการแข่งขันขึ้นในประเทศที่พูดภาษาอังกฤษเป็นส่วนใหญ่สองครั้งติดต่อกัน ก่อนครั้งโอลิมปิกฤดูร้อน 2000 ที่ซิดนีย์ ประเทศออสเตรเลีย นี่เป็นโอลิมปิกฤดูร้อนครั้งสุดท้ายที่จะจัดขึ้นในอเมริกาเหนือจนถึงโอลิมปิกฤดูร้อน 2028 โดยที่ลอสแองเจลิสจะเป็นเจ้าภาพการแข่งขันเป็นครั้งที่สาม
การเสนอตัวเป็นเจ้าภาพ.
การตัดสินรอบสุดท้าย เมื่อวันที่ 18 กันยายน 2533 ในการประชุมการประชุมใหญ่สามัญคณะกรรมการโอลิมปิกสากล ครั้งที่ 96 ที่กรุงโตเกียว ประเทศญี่ปุ่น
ตราสัญลักษณ์.
ตราสัญลักษณ์โอลิมปิกปี 1996 เป็นรูปคบเพลิงและเปลวไฟตัวเลข100อยู่ใต้คบเพลิงและตราห้าห่วง
และมีอักษรอังกฤษคำว่า Atlanta 1996 กำกับที่ตอนล่าง
โอลิมปิกฤดูร้อน 2000

มหกรรมกีฬาโอลิมปิกฤดูร้อนครั้งที่ 27 ประจำปี ค.ศ. 2000 (พ.ศ. 2543) หรือในอีกชื่อว่า มหกรรมกีฬาแห่งสหัสวรรษใหม่ เป็นงานกีฬาระดับโลกจัดขึ้นที่นครซิดนีย์ รัฐนิวเซาท์เวลส์ เครือรัฐออสเตรเลีย ถือได้ว่าเป็นการแข่งขันกีฬาแห่งมวลมนุษยชาติในห้วงรอยต่อของสหัสวรรษ ซึ่งกว่าการแข่งขันจะเริ่มต้นในวันที่ 15 กันยายน 2543 และไฟในกระถางคบเพลิงดับลงในวันที่ 1 ตุลาคม ของปีเดียวกัน ทีมงานจัดการแข่งขันได้ทำการบ้านอย่างหนักตลอดเวลา 7 ปีนับแต่ได้รับมอบสิทธิ์ให้เป็นผู้รับหน้าเสื่อจัดการแข่งขัน
การเสนอตัวเป็นเจ้าภาพ.
ย้อนหลังไปเมื่อวันที่ 23 กันยายน 2536 ในการประชุมใหญ่ของคณะกรรมการโอลิมปิกสากล (ไอโอซี.) ครั้งที่ 101 ที่โมนาโก วันนั้นได้ถูกกำหนดให้เป็นวันชี้ชะตาถึงเมืองจากประเทศต่างๆ ที่ได้เสนอตัวเข้าชิงชัยสิทธิ์การเป็นเจ้าภาพโอลิมปิกเกมส์ ครั้งที่ 27 ซึ่งเมืองในกลุ่มนั้น ประกอบด้วย ซิดนีย์ของออสเตรเลีย ปักกิ่งของสาธารณรัฐประชาชนจีน เบอร์ลินของเยอรมัน อิสตันบูลของตุรกี แมนเชสเตอร์ของอังกฤษ โดยมีบราซิเลียของบราซิล มิลานของอิตาลี รวมถึงทัชเคนต์ของอุซเบกิสถาน ที่ได้ถอนตัวก่อนการตัดสินรอบแรก
และเป็นนครซิดนี่ย์ ของออสเตรเลีย ที่สามารถเอาชนะคู่แข่งสำคัญอย่าง กรุงปักกิ่ง ของสาธารณรัฐประชาชนจีน ได้ในการประกาศผลรอบสุดท้ายด้วยคะแนนฉิวเฉียด 45 : 43 โดยเหตุผลสำคัญๆ ที่คณะกรรมการรณรงค์การเป็นเจ้าภาพโอลิมปิกเกมส์ 2543 ของซิดนีย์ ใช้เป็นไพ่ตายนอคกรุงปักกิ่ง คือ เรื่องของเศรษฐกิจ และระบบการปกครอง รวมถึงการดึงเรื่องของสิทธิประโยชน์มาเป็นจุดขาย กล่าวคือ นักกีฬาและเจ้าหน้า ที่จากทุกชาติที่ผ่านเกณฑ์คัดเลือกของสหพันธ์กีฬาระดับนานาชาติมาแล้วนั้น คณะกรรมการโอลิมปิกแต่ละชาติไม่ต้องเสียค่าใช้จ่ายการเดินทาง ค่าที่พัก ค่าอาหารเลยนั่นเอง
สัญลักษณ์.
สำหรับมัสค็อต หรือสัตว์นำโชคของการแข่งขันซิดนี่ย์เกมส์ 2543 ครั้งนี้มากันเป็นชุดมีทั้งสิ้น 3 ตัว ประกอบด้วย
โรงเรียนสาธิตมหาวิทยาลัยรามคำแหง

โรงเรียนสาธิตมหาวิทยาลัยรามคำแหง (ฝ่ายมัธยม) ตั้งอยู่ถนนรามคำแหง แขวงหัวหมาก เขตบางกะปิ กรุงเทพมหานคร สังกัดกระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ในพื้นที่ของมหาวิทยาลัยรามคำแหง เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เป็นโรงเรียนแบบสหศึกษา
ประวัติ.
โรงเรียนสาธิตมหาวิทยาลัยรามคำแหง (ฝ่ายมัธยม) สังกัดคณะศึกษาศาสตร์ มหาวิทยาลัยรามคำแหง ตั้งอยู่ภายในบริเวณมหาวิทยาลัยรามคำแหงบนเนื้อที่ 20ไร่ ในวันที่ 19 พฤศจิกายน 2514 ได้รับอนุมัติจากสภามหาวิทยาลัยรามคำแหงให้จัดตั้งโรงเรียน ดังนั้น วันที่ 19 พฤศจิกายนของทุกปีจึงเป็นวันสถาปนาโรงเรียน เพื่อเป็นสถานปฏิบัติการทางด้านการศึกษาศาสตร์และเป็นที่ฝึกอบรมทางวิชาการแก่เยาวชน โดยสภามหาวิทยาลัยรามคำแหงได้ออกข้อบังคับว่าด้วยโรงเรียนสาธิตมหาวิทยาลัยรามคำแหงขึ้น มี รศ.ดร.อภิรมย์ ณ นคร รักษาการคณบดีคณะศึกษาศาสตร์เป็นประธาน
ปีการศึกษา 2516 เริ่มรับนักเรียนเป็นปีแรกโดยเปิดสอนแบบสหศึกษาตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 5 (หลักสูตรมัธยมศึกษา 5 ปี) ต่อมา กระทรวงศึกษาธิการได้ปรับปรุงหลักสูตรใหม่กำหนดให้ระดับมัธยมศึกษาเป็น 6 ปีเริ่มต้นด้วยมัธยมศึกษาปีที่ 1 (ประถมศึกษาปีที่ 6 เดิม) ถึงมัธยมศึกษาปีที่ 6
ปีการศึกษา 2549 โรงเรียนสาธิตมหาวิทยาลัยรามคำแหง (ฝ่ายมัธยม) เปิดหลักสูตรภาคภาษาอังกฤษ (DSRU English Program) 
ปีการศึกษา 2551 โรงเรียนสาธิตมหาวิทยาลัยรามคำแหง (ฝ่ายมัธยม) เปิดหลักสูตรความเป็นเลิศทางวิชาการด้านคณิตศาสตร์ วิทยาศาสตร์ และเทคโนโลยี 
อาคาร และสถานที่.
โรงเรียนสาธิตมหาวิทยาลัยรามคำแหง (ฝ่ายมัธยม) ประกอบด้วยอาคาร ดังนี้
นอกจากนี้ทางโรงเรียนสาธิตมหาวิทยาลัยรามคำแหง (ฝ่ายมัธยม) ยังประกอบไปด้วยสิ่งก่อสร้างต่าง ๆ อย่างละ 1 หลัง ดังนี้
สถานที่ที่อยู่รอบโรงเรียนสาธิตมหาวิทยาลัยรามคำแหง (ฝ่ายมัธยม)
รายชื่อนายกรัฐมนตรีญี่ปุ่น

บทความนี้ว่าด้วยรายชื่อนายกรัฐมนตรีญี่ปุ่น ซึ่งเป็นหัวหน้ารัฐบาลของจักรวรรดิญี่ปุ่นและประเทศญี่ปุ่น
ตามรัฐธรรมนูญเมจิหรือรัฐธรรมนูญแห่งจักรวรรดิญี่ปุ่นในรัชสมัยเมจิ องค์จักรพรรดิทรงเป็นผู้เลือกและแต่งตั้งนายกรัฐมนตรีจวบจนสิ้นสุดสงครามโลกครั้งที่สอง ภายหลังจากนั้น มีการประกาศใช้รัฐธรรมนูญหลังสงคราม ตำแหน่งนายกรัฐมนตรีจึงมีที่มาจากการลงมติของสภาผู้แทนราษฎรซึ่งมาจากการเลือกตั้งจากประชาชนอีกทีหนึ่ง โดยมีองค์จักรพรรดิเป็นผู้แต่งตั้งตามขนบธรรมเนียม
ยุคเมจิ: พ.ศ. 2428–2455 (ค.ศ. 1885–1912).
นายกรัฐมนตรีในรัชสมัยจักรพรรดิเมจิ (3 กุมภาพันธ์ พ.ศ. 2410 - 30 กรกฎาคม พ.ศ. 2455)
ยุคไทโช: พ.ศ. 2455–2469 (ค.ศ. 1912–1926).
นายกรัฐมนตรีในรัชสมัยสมเด็จพระจักรพรรดิไทโช (30 กรกฎาคม พ.ศ. 2455 - 25 ธันวาคม พ.ศ. 2469)
ยุคโชวะ.
นายกรัฐมนตรีในรัชสมัยสมเด็จพระจักรพรรดิโชวะ (25 ธันวาคม พ.ศ. 2469 - 7 มกราคม พ.ศ. 2532)
ยุคเฮเซ: พ.ศ. 2532–2562 (ค.ศ. 1989–2019).
นายกรัฐมนตรีในรัชสมัยสมเด็จพระจักรพรรดิอะกิฮิโตะ (7 มกราคม พ.ศ. 2532 - 30 เมษายน พ.ศ. 2562)
ยุคเรวะ: พ.ศ. 2562 (ค.ศ. 2019) – ปัจจุบัน.
นายกรัฐมนตรีในรัชสมัยสมเด็จพระจักรพรรดินารูฮิโตะ เริ่มนับตั้งแต่วันที่ 1 พฤษภาคม พ.ศ. 2562
<templatestyles src="Reflist/styles.css" />
สภาสันติภาพและการพัฒนาแห่งรัฐ

สภาสันติภาพและการพัฒนาแห่งรัฐ (, อักษรย่อ SPDC) เป็นเครื่องมือการปกครองของประเทศพม่า เดิมใช้ชื่อว่าสภาฟื้นฟูกฎหมายและระเบียบแห่งรัฐ (State Law and Order Restoration Council) หรือ สลอร์ก (SLORC) ซึ่งก่อตั้งขึ้นเมื่อวันที่ 18 กันยายน พ.ศ. 2531 หลังความวุ่นวายทางการเมืองที่ดำเนินมานับตั้งแต่มีการยกเลิกธนบัตรบางชนิดโดยไม่มีการชดใช้จากรัฐบาล การดำเนินการดังกล่าวสร้างความไม่พอใจให้กับนักศึกษา ประกอบกับทำให้เกิดปัญหาเศรษฐกิจร้ายแรง ความไม่พอใจแพร่กระจายออกไปจนกระทั่งเกิดการประท้วงและปะทะกันจนนองเลือดในที่สุด ประชาชนจำนวนมากเสียชีวิตเนื่องจากทหารใช้กำลังปราบปรามโดยไม่ยับยั้ง
รัฐบาลกำหนดให้มีการเลือกตั้งในเดือนพฤษภาคม พ.ศ. 2533 ท่ามกลางความแปลกใจของประชาชน ชัยชนะอย่างท่วมท้นของพรรคสันนิบาตแห่งชาติเพื่อประชาธิปไตยซึ่งเป็นพรรคฝ่ายค้านไร้ความหมาย เมื่อสภาฟื้นฟูกฎหมายและระเบียบแห่งรัฐปฏิเสธการเปิดประชุมสภาใหม่ 
การเปลี่ยนชื่อเป็นชื่อที่ใช้ในปัจจุบันมีขึ้นเมื่อวันที่ 15 พฤศจิกายน พ.ศ. 2540 หลังจากพม่าเข้าเป็นสมาชิกอาเซียนในเดือนกรกฎาคมปีเดียวกัน โดยเกิดขึ้นท่ามกลางเสียงวิพากษ์วิจารณ์จากทั้งภายในอาเซียนเองและต่างประเทศ นอกจากนี้การเปลี่ยนชื่อดังกล่าวยังถูกมองว่าเป็นการพยายามปรับปรุงภาพลักษณ์ของประเทศในสายตาของนานาชาติ แม้ว่าการเปลี่ยนชื่อจะแสดงให้เห็นถึงการเปลี่ยนแปลงวาระสำคัญของชาติ แต่ลักษณะอำนาจนิยมของรัฐบาลยังคงมีอยู่
โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์

โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์ เป็นโรงเรียนในสังกัดกระทรวงการอุดมศึกษา วิทยาศาสตร์ วิจัยและนวัตกรรม ซึ่งเปิดสอนในระดับชั้นเตรียมอนุบาลจนถึงระดับชั้นมัธยมศึกษาตอนปลาย มีจำนวนบุคลากรทั้งสิ้น 109 คน มีจำนวนนักเรียนทั้งสิ้น 2,428 คน
ประวัติ.
เมื่อปี พ.ศ. 2517 ได้มีการก่อตั้งโรงเรียนประถมสาธิตวิทยาลัยครูเพชรบุรีวิทยาลงกรณ์ ในพระบรมราชูปถัมภ์ เพื่อสอนบุตรหลานให้กับบุคลากรในสถานศึกษา เปิดสอนในระดับชั้นอนุบาลและชั้นประถมศึกษา ชั้นละ 1 ห้องเรียน โดยใช้อาคารหอพักมรกต หอพักบุศราคัม และหอพักไพฑูรย์ เป็นสถานที่การจัดการเรียนการสอน
ต่อมาในปี พ.ศ. 2535 ได้เปลี่ยนชื่อสถาบันเป็น "โรงเรียนสาธิตสถาบันราชภัฏเพชรบุรีวิทยาลงกรณ์ ในพระบรมราชูปถัมภ์" และขยายเพิ่มจำนวนห้องเรียน รวมทั้งการจัดสร้างอาคารเรียน จนกระทั่งปี พ.ศ. 2546 ได้มีการเปลี่ยนชื่ออีกครั้งเป็น "โรงเรียนสาธิตสถาบันราชภัฏวไลยอลงกรณ์ ในพระบรมราชูปถัมภ์" และในปีต่อมา พ.ศ. 2547 เปลี่ยนชื่อเป็น โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์"ซึ่งเป็นชื่อที่ใช้มาจนถึงปัจจุบัน
ประเทศไทยในโอลิมปิกฤดูร้อน 2004

ประเทศไทยในโอลิมปิกฤดูร้อน 2004 ครั้งนี้ประเทศไทยประสบความสำเร็จมากที่สุดที่เคยเข้าแข่งขันมา
เหรียญรางวัล.
เหรียญทอง.
นักกีฬาไทยประสบความสำเร็จได้เหรียญทอง 3 เหรียญ ถือเป็นครั้งแรกในประวัติศาสตร์ที่ประเทศไทยได้เหรียญทองมากกว่า 1 เหรียญ โดยผู้ได้รับรางวัลมีดังนี้
ประเทศไทยในโอลิมปิกฤดูร้อน 2000

ประเทศไทย เข้าร่วมแข่งขันโอลิมปิกฤดูร้อน 2000 ณ ซิดนีย์ ประเทศออสเตรเลีย เป็นการเข้าร่วมแข่งขันครั้งที่ 15 นับตั้งแต่การเข้าร่วมแข่งขันครั้งแรกเมื่อปี ค.ศ.1952 โดยในครั้งนี้มีคณะนักกีฬาไทยทั้งหมด 50 คน ผ่านการคัดเลือกเพื่อแข่งขันรอบสุดท้าย
ผลการแข่งขัน.
กรีฑา.
ที่ประกอบด้วย 
เหรียญชัย สีหะวงษ์,
สิทธิชัย สุวรประทีป,
คงเดช เนตรนี,
วิษณุ โสภานิช,
บุญฤทธิ์ พฤกษาชาติ,
เอกชัย จันทะนะ,
สุภาวดี ขาวเผือก,
วิลาวัลย์ ร่วมสุข,
จุฑามาศ ถาวรเจริญ,
ณัฏพร วงศ์ทิพรัตน์,
อรนุช กล่อมดี,
สุรีย์ พวงไม้ 
และทรีเซีย โรเบิร์ทส์
ว่ายน้ำและกระโดดน้ำ.
มีฤทธิ์ อินสว่าง,
รัฐพงศ์ ศิริสานนท์,
ไพลิน เตชะกฤตธีรนันท์,
ต่อวัย เสฏฐโสธร,
ชลธร วรธำรง,
วิชา รัตนโชติ,
ประพาฬสาย มินประพาฬ,
ดุลยฤทธิ์ พวงทอง
มวยสากลสมัครเล่น.
สุบรรณ พันโนน,
ส.ต.ต.วิจารณ์ พลฤทธิ์,
โชติพัฒน์ วงศ์ประเทศ,
ร.ท.สมรักษ์ คำสิงห์,
พงษ์สิทธิ์ เวียงวิเศษ,
พงษ์ศักดิ์ เหรียญทวนทอง,
ภาคภูมิ แจ้งโพธิ์นาค,
พรชัย ทองบุราณ,
จ.ต.สมชาย ฉิมรัมย์
แบดมินตัน.
บุญศักดิ์ พลสนะ,
เทศนา พันธ์วิศวาส,
คุณากร สุทธิโสตถ์,
ปราโมทย์ ธีระวิวัฒน์,
สุจิตรา เอกมงคลไพศาล,
สลาลีย์ ทุ่งทองคำ
ยกน้ำหนัก.
ร.ต.เกษราภรณ์ สุตา
ร.น.สายพิณ เดชแสง,
อภิญญา ภาคสุโพธิ์,
อุดมพร พลศักดิ์,
แตงโม ม่วงโพธิ์,
ปวีณา ทองสุก,
จอม สิงห์น้อย 
เทนนิส.
ภราดร ศรีชาพันธุ์,
แทมมารีน ธนสุกาญจน์ 
ปิงปอง.
นันทนา คำวงศ์
ยิงปืน.
เทวฤทธิ์ มัจฉาชีพ
วินด์เซิร์ฟ.
อรัฐ หอมระรื่น 
เรือพาย.
พุทธรักษา นีกรี
โรงละครแห่งชาติ (จีน)

โรงละครแห่งชาติจีน  คือโรงละครหลังใหม่กลางกรุงปักกิ่ง ประเทศจีน ตั้งอยู่ติดกับมหาศาลาสมาคมและใกล้กับจัตุรัสเทียนอันเหมิน มีขนาด 200,000 ตร. ม. จุคนได้ 6,500 คน ลักษณะเป็นรูปทรงคล้ายไข่ ภายในประกอบด้วยโรงโอเปรา ห้องแสดงคอนเสิร์ต และโรงละคร ล้อมรอบอาคารด้วยทะเลสาบที่สร้างขึ้น โดยทางเข้าหลักเจาะเป็นอุโมงค์ลอดใต้ทะเลสาบจำลอง ทางการจีนทุ่มงบประมาณก่อสร้างมากถึง 360 ล้านดอลลาร์สหรัฐ 2.688 พันล้านหยวนหรือกว่า 12,000 ล้านบาท ออกแบบโดยสถาปนิก "โปล อองเดรอ" (Paul Andreu) ชาวฝรั่งเศส และคาดว่าจะเปิดใช้งานอย่างเป็นทางการช่วงสิ้นปี 2007 โดยเป็นส่วนหนึ่งของโครงการก่อสร้างเพื่อเตรียมความพร้อมในการเป็นเจ้าภาพจัดการแข่งขันโอลิมปิกที่กรุงปักกิ่งในปี 2008
เรือดำน้ำ

เรือดำน้ำเป็นเรือรบที่สามารถปฏิบัติการในขณะที่อยู่ใต้ผิวน้ำได้ สร้างจากเหล็กแต่มีความสามารถในการเคลื่อนที่ภายใต้น้ำ เรือดำน้ำ ถูกนำมาใช้ในการสงครามและการค้นคว้าสำรวจใต้ทะเลลึกในบริเวณที่มนุษย์เราไม่สามารถดำลงไปได้ด้วยการสวมเพียงชุดดำน้ำ ด้วยคุณสมบัติที่พิเศษเหนือกว่ายานพาหนะชนิดอื่นคือ มันสามารถที่จะอยู่ได้ทั้งบนผิวน้ำและใต้น้ำ นับตั้งแต่ ปี ค.ศ. 1620 ที่เรือดำน้ำลำแรกถูกสร้างขึ้นมา ขณะนั้นเรือดำน้ำสามารถจุคนได้เพียง 12 คน ดำน้ำได้ลึกเพียง 4.5 เมตร และเคลื่อนที่ใต้น้ำได้เพียง 8 กิโลเมตรก่อนที่จะต้องขึ้นสู่ผิวน้ำ ปัจจุบันเรือดำน้ำสามารถจุคนได้ถึง 150 คน สามารถอยู่ใต้น้ำได้นานนับเดือน ด้วยขนาดที่ใหญ่โตจนสามารถจุคนได้มากขนาดนี้ เรือดำน้ำมีวิธีการอย่างไรที่จะทำให้ตัวมันดำลงใต้น้ำได้และกลับขึ้นสู่ผิวน้ำได้อีก เรือดำน้ำถูกออกแบบมาเพื่อให้สามารถอยู่ในน้ำลึกได้ ด้วยตัวลำเรือที่ถูกออกแบบให้มีผนังสองชั้น เป็นส่วนหนึ่งที่ทำให้ลูกเรือสามารถอยู่ในเรือได้อย่างปกติ แม้จะอยู่ในระดับความลึกมากเพียงใดก็ตาม และสามารถอยู่ได้นานจนกว่าอากาศและอาหารจะไม่เพียงพอ
ปัจจุบันเรือดำน้ำถูกนำไปใช้ประโยชน์อย่างกว้างขวาง เราสร้างเรือดำน้ำขนาดที่เล็กสามารถดำน้ำในระดับที่ลึกมาก เพื่อทำงานเฉพาะกิจบางอย่าง เช่น การสำรวจซากเรือโบราณ, การวางสายเคเบิลใต้น้ำ, การหาร่องรอยของแผ่นดินไหว และการศึกษาเกี่ยวกับสิ่งมีชีวิตใต้ทะเล
ซึ่งทำให้มนุษย์เราสามารถจะเข้าถึงโลกใต้ทะเลที่เราไม่เคยสัมผัสมาก่อน
ประวัติ.
เรือดำน้ำยุคแรก.
เรือใบ

เรือใบ  เป็นเรือชนิดหนึ่ง จะใช้ผ้าใบ ซึ่งอยู่ติดกับเสากระโดงเรือ กินลมในการเคลื่อนที่ วิวัฒนาการของเรือใบนั้นมีที่โภคินกินหอยภายหลังจากเรือพายของพวกไวกิ้ง หรือตามลุ่มแม่น้ำไนล์
ประเภทของเรือใบ (ในประเทศไทย).
กรณีไม่จำกัดอายุนั้น เว้นแต่มีการกำหนดจาก คณะกรรมการโอลิมปิกแห่งชาติ (NOC) ในการแข่งขันแต่ละครั้ง
กิตติคุณ เชียรสงค์

กิตติคุณ เชียรสงค์ หรือ กุ้ง กิตติคุณ (25 พฤษภาคม พ.ศ. 2500 – 28 กันยายน พ.ศ. 2550) นักร้องเพลงโฟล์กซอง เจ้าของฉายา "ราชาเพลงคันทรี่เมืองไทย"
ประวัติ.
กิตติคุณ เกิดเมื่อวันที่ 25 พฤษภาคม พ.ศ. 2500 ที่อำเภอปากพนัง จังหวัดนครศรีธรรมราช เป็นบุตรนางสุดจิต เชียรสงค์ เติบโตที่อำเภอละงู จังหวัดสตูล ด้านครอบครัวสมรสกับนางภัทรพร เชียรสงค์ มีบุตร 2 คน คือนางสาวพริมา เชียรสงค์ และนางสาวณัฐณิชา เชียรสงค์
สำเร็จการศึกษาระดับมัธยมศึกษาตอนต้น จากโรงเรียนปากพนัง ระดับมัธยมศึกษาตอนปลายจากโรงเรียนสวนกุหลาบวิทยาลัย ระดับปริญญาตรี บริหารธุรกิจ จากมหาวิทยาลัยอัสสัมชัญ ระดับปริญญาโท บริหารธุรกิจจากมหาวิทยาลัยนอร์ทเท็กซัส สหรัฐอเมริกา โดยในระหว่างเรียนได้ประกอบอาชีพเล่นดนตรีและร้องเพลงสากลตามคลับเป็นอาชีพเสริม
งานดนตรี.
กิตติคุณ เข้าสู่วงการดนตรีโดยจับคู่เล่นดนตรีกับเทียรี่ เมฆวัฒนา ชื่อวง "รันสป็อท" และเคยร่วมงานกับ ภูสมิง ภูสมสนุก สมัยที่ยังไม่ออกเทปเพลงไทย ใช้ชื่อวงว่า Mighty Shrimp ทำเพลงประกอบภาพยนตร์โฆษณา และเพลงประกอบภาพยนตร์หลายเรื่อง เช่นเรื่อง คู่รัก และรักข้ามโลก นำแสดงโดยทูน หิรัญทรัพย์ มีผลงานชุดแรกกับค่ายอโซนา ชื่อ "แด่ทุกคู่รัก" และชุดที่สอง "นกหลงรัง" โดยนำเพลงเก่ากลับมาร้องใหม่ และมีผลงานเพลงเก่าออกมาประมาณ 10 ชุด จากนั้นจึงย้ายไปสังกัดค่ายนิธิทัศน์ โปรโมชั่น เมื่อ พ.ศ. 2529 จากโดยชุดแรกทีอัลบั้มกับนิธิทัศน์นันคืออัลบั้ม"ไกลบ้าน" พร้อมกับไปศึกษาต่อที่สหรัฐอเมริกา มีผลงานออกมาประมาณ 20 ชุด โดยในอัลบั้มเพลงสากลแนวคันทรี่สมัยอยู่ค่ายนิธิทัศน์ ก็ได้ถูกทำเป็นมินิซีรีส์หลายเรื่องด้วยกัน จากนั้นมาทำธุรกิจร้านอาหาร “คันทรี่ฮัท” ที่จังหวัดเชียงใหม่ และลงทุนทำธุรกิจห้องบันทึกเสียงเป็นของตัวเอง พร้อมกับรับงานแสดงดนตรี และทำเพลงประกอบละครเป็นครั้งคราว
กิตติคุณ ได้เป็นโปรดิวเซอร์ทำเพลงสากลย้อนยุค 60's, 70's ให้กับ แพท ทริสา เลียวสิริพงศ์ ใน 3 อัลบัม Season of Love I, II และ III ในปี 2542 - 2544 กับบริษัท APS Intermustic ในเครือของ Lion Records ในยุคนั้น และได้ร้องเพลงสากลคู่ เพลง Monday Morning ไว้ในอัลบัมที่ 2 ไว้เป็นเพลงสุดท้ายในชีวิต
การเสียชีวิต.
เมื่อวันศุกร์ ที่ 28 กันยายน พ.ศ. 2550 เวลาประมาณ 14:30 น. ได้ประสบอุบัติเหตุไม่คาดฝันในวัย 50 ปี ขณะขับรถยนต์วอลโว่แวน รุ่น 940 แอสเตท สีเทาดำ หมายเลขทะเบียน 1อ 6611 กรุงเทพมหานคร พุ่งชนต้นไม้ ทำให้เสียหลักพลิกคว่ำลงข้างทาง บริเวณเส้นทางสายนครสวรรค์ - กำแพงเพชร ริมถนนพหลโยธินขาออก ช่วงหลักกิโลเมตรที่ 265 - 266 อำเภอบรรพตพิสัย จังหวัดนครสวรรค์ พร้อมกับวิริยะ อารีย์อิสเฮาะ และทั้งสองก็ได้เสียชีวิตคาที่ โดยในรายงานข่าวบอกว่า ช่วงเส้นทางที่เกิดอุบัติเหตุนั้นมีสภาพทัศนวิสัยในการขับรถไม่ค่อยดีนัก เพราะมีฝนตกลงมาอย่างหนัก และจุดเกิดเหตุเป็นทางโค้ง ส่งผลให้รถที่วิ่งมาด้วยความเร็วเสียหลัก หลุดโค้งพุ่งชนต้นไม้ข้างทาง ศพถูกนำส่งไปตรวจพิสูจน์ที่โรงพยาบาลสวรรค์ประชารักษ์ และจะมีการติดต่อญาติมารับศพต่อไป
รายชื่อบุคคลที่ได้รับการแต่งตั้ง ถอดถอน หรือควบคุมตัวโดย คปค.

รายชื่อบุคคลที่ได้รับการแต่งตั้งถอดถอนหรือควบคุมตัวโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) 
ภายหลังเหตุการณ์รัฐประหารในประเทศไทย พ.ศ. 2549
 ต่อมา คปค. มีประกาศฉบับที่ 29 (วันที่ 30 กันยายน พ.ศ. 2549) แก้ไขเพิ่มเติม ให้คุณหญิงจารุวรรณ เมณฑกา คงอยู่ในตำแหน่งผู้ว่าการ สตง. และปฏิบัติหน้าที่แทน คตง.ต่อไปจนถึงวันที่ 30 กันยายน พ.ศ. 2550 จากนั้นให้ดำเนินการสรรหาและแต่งตั้ง คตง.และผู้ว่าการ สตง.ใหม่
ต่อมา มีการวิพากษ์วิจารณ์อย่างกว้างขวาง ถึงที่มาของกรรมการบางคนในคณะกรรมการชุดดังกล่าว คปค.จึงออกประกาศฉบับที่ 30 ลงวันที่ 30 กันยายน พ.ศ. 2549 ยกเลิกประกาศฉบับที่ 23 และตั้งคณะกรรมการตรวจสอบชุดใหม่ (คตส.) ทำหน้าที่แทน โดยขยายอำนาจหน้าที่ให้ครอบคลุมถึงความผิดอันเกิดจากการหลีกเลี่ยงกฎหมายภาษีอากร ซึ่งทำให้เกิดความเสียหายแก่รัฐ ประกอบด้วยกรรมการ 12 คน คือ
โรงเรียนสตรีนนทบุรี

โรงเรียนสตรีนนทบุรี เป็นโรงเรียนรัฐบาลประเภทโรงเรียนมัธยมศึกษาขนาดใหญ่ จัดการเรียนการสอนให้กับสตรีล้วนแห่งแรกและแห่งเดียวในจังหวัดนนทบุรีตั้งแต่ พ.ศ. 2475
ประวัติ.
โรงเรียนสตรีนนทบุรีกำเนิดขึ้นจากความต้องการให้มีโรงเรียนสำหรับนักเรียนสตรีโดยเฉพาะในจังหวัดนนทบุรี โดยได้รับการประกาศจัดตั้งจากกระทรวงศึกษาธิการเมื่อวันที่ 25 มีนาคม พ.ศ. 2475 เมื่อเริ่มก่อตั้งใช้ชื่อว่า โรงเรียนสตรีประจำสุขาภิบาลนนทบุรี ใช้อักษรย่อว่า ส.น.บ. ตั้งอยู่ที่ศาลากลางจังหวัดนนทบุรีหลังเก่าริมแม่น้ำเจ้าพระยา มีพิธีเปิดโรงเรียนในวันที่ 29 มีนาคม พ.ศ. 2475 มีนางลัดดาวัลย์ นนทะนาคร เป็นครูใหญ่คนแรก และมีครู 3 คน ห้องเรียน 4 ห้อง และนักเรียน 33 คน
จอมพล ป. พิบูลสงคราม ในสมัยที่เป็นนายกรัฐมนตรี ได้ให้ความช่วยเหลือจัดหาที่ดินและย้ายโรงเรียนมายังสถานที่ปัจจุบันซึ่งมีเนื้อที่ 18 ไร่ 44 ตารางวา เมื่อวันที่ 20 กันยายน พ.ศ. 2498 ในช่วงแรกได้ชื่อว่า โรงเรียนสตรีวัดพลับพลา เนื่องจากได้รับที่ดินบางส่วนจากวัดพลับพลา และได้เปลี่ยนชื่อเป็น โรงเรียนสตรีนนทบุรี เมื่อ พ.ศ. 2507 และเปลี่ยนอักษรย่อโรงเรียนเป็น น.บ.
สัญลักษณ์ของโรงเรียนสตรีนนทบุรีเป็นรูปพลับพลาซึ่งหมายถึงวัดพลับพลา (เนื่องจากที่ตั้งปัจจุบันของโรงเรียนบางส่วนเคยเป็นที่ดินของวัดนี้) และรูปเมฆมีข้อความว่า "ปญฺญา นรานํ รตนํ ปัญญาเป็นแก้วอันประเสริฐของนรชน" ทางโรงเรียนได้กำหนดให้ดอกแก้วเป็นดอกไม้ประจำโรงเรียน และกำหนดให้วันที่ 9 มกราคมของทุกปีเป็น "วันรักโรงเรียน" ตั้งแต่ พ.ศ. 2533 จนถึงปัจจุบัน
โรงเรียนสตรีนนทบุรีมีชื่อเสียงด้านการจัดการเรียนการสอนภาษาอังกฤษ ภาษาจีน ภาษาฝรั่งเศส ภาษาเยอรมัน และภาษาญี่ปุ่น และมีชื่อเสียงดีเด่นในด้านการกีฬาบาสเกตบอลและนาฏศิลป์ ได้รับการคัดเลือกจากกระทรวงศึกษาธิการให้เป็นโรงเรียนดีเด่นรับรางวัลพระราชทานโรงเรียนมัธยมศึกษาประจำปีการศึกษา 2525, 2541, 2548 และ 2555 และมีนักเรียนได้รับคัดเลือกเป็นนักเรียนรางวัลพระราชทานประจำปีการศึกษา 2542, 2554 และ 2555
ปัจจุบันโรงเรียนประกอบด้วยอาคารเรียน 6 หลัง อาคารประกอบ 19 หลัง จัดการเรียนการสอนชั้นมัธยมศึกษาตอนต้นและมัธยมศึกษาตอนปลายให้กับนักเรียนสตรีล้วน ณ วันที่ 10 กันยายน พ.ศ. 2567 มีนักเรียน 2,434 คน
เค็นอิจิ ซูซูมูระ

เค็นอิจิ ซูซูมูระ (; โรมาจิ: "Suzumura Ken'ichi"; เกิด 12 กันยายน พ.ศ. 2517) เป็นนักพากย์ชายชาวญี่ปุ่น มีผลงานเปิดตัวคือบท มอร์ลีย์ จากมาครอส 7 บ่อยครั้งที่ซูซูมูระได้ตัวละครซึ่งมีอุปนิสัยร่าเริง อย่างเช่น ฮิตาจิอิง ฮิคารุ จากชมรมรัก คลับมหาสนุก ราวี่ จากดี.เกรย์แมน เป็นต้น นอกจากนี้ เขายังได้พากย์ร่วมกับทะกะฮิโระ ซะกุระอิ และจุนอิจิ สุวาเบะ หลายเรื่อง ทั้งยังสนิทกับ ฮิโรกิ ทากาฮาชิ อีกด้วย
พระที่นั่งอิศเรศราชานุสรณ์

พระที่นั่งอิศเรศราชานุสรณ์ เป็นพระที่นั่งภายในพระบวรราชวัง สร้างขึ้นโดยพระบาทสมเด็จพระปิ่นเกล้าเจ้าอยู่หัว เพื่อเป็นที่ประทับของพระองค์ ปัจจุบัน เป็นส่วนหนึ่งของพิพิธภัณฑสถานแห่งชาติ พระนคร จัดเป็นห้องพระบวรราชานุสรณ์ของพระบาทสมเด็จพระปิ่นเกล้าเจ้าอยู่หัว
ประวัติ.
เมื่อพระบาทสมเด็จพระปิ่นเกล้าเจ้าอยู่หัวเสด็จมาประทับยังพระบวรราชวัง พระองค์ทรงสร้างพระราชมณเฑียรแห่งใหม่ขึ้น โดยมีลักษณะเป็นเก๋งจีน เมื่อพระองค์เสด็จเข้าไปประทับ ณ พระราชมณเฑียรแห่งใหม่นั้น พระองค์เกิดพระอาการประชวรติดต่อเป็นเวลานาน เมื่อซินแสเข้ามาดูจึงกราบทูลว่า เนื่องจากพระที่นั่งเก๋งจีนองค์นี้ สร้างในที่ฮวงจุ้ยที่เป็นอัปมงคล ดังนั้น พระองค์จึงโปรดให้รื้อพระที่นั่งเก๋งจีนลง ไปปลูกไว้ที่นอกวัง พระที่นั่งเก๋งจีนองค์นี้ ภายหลังพระบาทสมเด็จพระจุลจอมเกล้าเจ้าอยู่หัวโปรดฯ ให้ย้ายไปปลูกที่พระราชวังดุสิต เพื่อใช้เป็นที่ประทับของเจ้านายวังหน้า เมื่อเสด็จเข้าไปเฝ้าพระองค์ที่พระราชวังดุสิต
หลังจากนั้น พระบาทสมเด็จพระปิ่นเกล้าเจ้าอยู่หัวโปรดฯ ให้สร้างพระที่นั่งองค์ใหม่บริเวณที่สร้างพระที่นั่งเก๋งจีนองค์เดิม แต่ได้เลื่อนตำแหน่งที่ตั้งไปทางทิศตะวันออก ลักษณะเป็นตึกฝรั่ง เรียกพระที่นั่งองค์นี้ว่า "พระที่นั่งวงจันทร์" ตามพระนามของพระเจ้าราชวรวงศ์เธอ พระองค์เจ้าหญิงวงจันทร์ พระธิดาในพระองค์
ภายหลังจากการเสด็จสวรรคตของพระบาทสมเด็จพระปิ่นเกล้าเจ้าอยู่หัว พระบาทสมเด็จพระจอมเกล้าเจ้าอยู่หัวโปรดฯ ให้สร้างตู้ทองเรียงกัน 3 ตู้เพื่อใช้ประดิษฐานพระบรมอัฐิ โดยตู้กลางนั้นใช้ประดิษฐานพระบรมอัฐิของพระบาทสมเด็จพระพุทธเลิศหล้านภาลัย ตู้ด้านข้างนั้นประดิษฐานพระอัฐิของสมเด็จพระศรีสุริเยนทราบรมราชินีและพระบาทสมเด็จพระปิ่นเกล้าเจ้าอยู่หัว พร้อมทั้งพระราชทานนามพระที่นั่งใหม่ว่า "พระที่นั่งอิศเรศราชานุสรณ์" นอกจากนี้ พระบาทสมเด็จพระจุลจอมเกล้าเจ้าอยู่หัวยังโปรดฯ ให้ยกพระแท่นที่บรรทมไปไว้ที่พระราชวังบางปะอินด้วย
ปัจจุบัน พระที่นั่งอิศเรศราชานุสรณ์จัดเป็นห้องพระบวรราชานุสรณ์ของพระบาทสมเด็จพระปิ่นเกล้าเจ้าอยู่หัว
DO THE MOTION

ดู เดอะ โมชั่น (; โรมาจิ: "DO THE MOTION") เป็นซิงเกิลภาษาญี่ปุ่นลำดับที่ 15 ของโบอา เป็นซิงเกิลแรกของโบอาที่ขึ้นถึงอันดับที่ 1 ของออริกอนชาร์ต โดยซิงเกิลนี้วางขายเมื่อวันที่ 30 มีนาคม พ.ศ. 2548 ซึ่งซิงเกิลนี้ส่งผลให้โบอาเป็นนักร้องคนแรกที่ไม่ใช่คนญี่ปุ่นที่มีซิงเกิลขึ้นถึงอันดับที่ 1 ของออริกอนชาร์ต โดยเปิดตัวสัปดาห์แรกด้วยยอดขาย 66,749 แผ่น และมียอดขายรวม 169,542 แผ่น
เพลง DO THE MOTION เป็นเพลงแนวแจ๊สที่มีกลิ่นอายของความเป็นตะวันตกผสมอยู่ โดยเพลงนี้เป็นเพลงประกอบโฆษณาของเครื่องสำอางยี่ห้อโคเซ่ ส่วนเพลงหน้าบีอย่าง With U เป็นเพลงประกอบโฆษณาเครื่องดื่มชาลิปตัน และเพลงคิมิโนะโทนาริเดะเป็นเพลงระกอบโฆษณาโทรศัพท์มือถือของ au by KDDI
พระที่นั่งคชกรรมประเวศ

พระที่นั่งคชกรรมประเวศ เป็นพระที่นั่งภายในพระบวรราชวัง สร้างขึ้นโดยพระราชดำริในพระบาทสมเด็จพระจอมเกล้าเจ้าอยู่หัวเพื่อเฉลิมพระเกียรติพระบาทสมเด็จพระปิ่นเกล้าเจ้าอยู่หัว ซึ่งมีพระเกียรติยศเสมอด้วยพระเจ้าแผ่นดิน พระที่นั่งแห่งนี้ถูกรื้อถอนเนื่องจากเกิดการผุผังตามกาลเวลา ปัจจุบัน คงเหลือเพียงแต่ฐานและที่เกยช้างให้เห็น
ประวัติ.
เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติเป็นพระมหากษัตริย์พระองค์ที่ 4 ในพระบรมราชจักรีวงศ์ พระองค์ทรงสถาปนา สมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลรับพระบวรราชโองการ มีพระเกียรติยศเสมอด้วยพระเจ้าแผ่นดินองค์ที่ 2 พระนามว่า พระบาทสมเด็จพระปิ่นเกล้าเจ้าอยู่หัว ดังนั้น พระองค์จึงมีพระราชดำริให้ปรับปรุงพระบวรราชวังครั้งใหญ่เพื่อให้สมพระเกียรติยศในฐานะที่เป็นสถานที่ประทับของพระบาทสมเด็จพระปิ่นเกล้าเจ้าอยู่หัว 
พระองค์โปรดฯ ให้สร้างพระที่นั่งแบบปราสาทขึ้น ซึ่งไม่เคยมีปรากฏมาก่อนว่ามีการก่อสร้างปราสาทขึ้นภายในพระบวรราชวัง เนื่องจากไม่มีธรรมเนียมให้ก่อสร้างปราสาทภายในพระบวรราชวัง ดังนั้น พระที่นั่งองค์นี้จึงเป็นพระที่นั่งทรงปราสาทองค์แรกภายในพระบวรราชวัง ได้รับการขนานนามพระที่นั่งว่า "พระที่นั่งคชกรรมประเวศ" 
พระที่นั่งคชกรรมประเวศ ตั้งอยู่บริเวณหน้ามุขพระที่นั่งพุทไธสวรรย์ พระที่นั่งมีลักษณะคล้ายพระที่นั่งอาภรณ์ภิโมกข์ปราสาทภายในพระบรมมหาราชวัง เป็นพระที่นั่งที่สร้างโดยเครื่องไม้มีเกยสำหรับขึ้นทรงช้างด้วย
เนื่องจากพระที่นั่งองค์นี้สร้างขึ้นจากเครื่องไม้ ดังนั้น เมื่อเวลาผ่านไปจึงเกิดการผุกร่อนและชำรุดมาก พระบาทสมเด็จพระจุลจอมเกล้าเจ้าอยู่หัวจึงโปรดฯ ให้รื้อพระที่นั่งองค์นี้ออก คงเหลือแต่ฐานปราสาทและที่เกยช้างที่ยังคงเหลือให้เห็นในปัจจุบัน
พระที่นั่งมังคลาภิเษกและพระที่นั่งเอกอลงกฎ

พระที่นั่งมังคลาภิเษก และ พระที่นั่งเอกอลงกฎ เป็นพระที่นั่งที่ภายในพระบวรราชวัง ที่สร้างขึ้นตามพระราชดำริในพระบาทสมเด็จพระจอมเกล้าเจ้าอยู่หัวเพื่อเป็นการเฉลิมพระเกียรติยศของพระบาทสมเด็จพระปิ่นเกล้าเจ้าอยู่หัว เช่นเดียวกับพระที่นั่งคชกรรมประเวศและพระที่นั่งสนามจันทร์
ประวัติ.
ภายหลังจากการสถาปนาพระบาทสมเด็จพระปิ่นเกล้าเจ้าอยู่หัวให้มีพระเกียรติยศเสมอด้วยพระเจ้าแผ่นดินพระองค์ที่ 2 นั้น พระบาทสมเด็จพระจอมเกล้าเจ้าอยู่หัวมีพระราชดำริให้ปรับปรุงและก่อสร้างสิ่งต่าง ๆ ภายในพระบวรราชวังเพื่อให้สมพระเกียรติของพระบาทสมเด็จพระปิ่นเกล้าเจ้าอยู่หัว โดยพระองค์โปรดฯ ให้สร้างพระที่นั่งโถงคู่กันบนกำแพงแก้วหน้าท้องพระโรงบริเวณด้านเหนือ นามว่า "พระที่นั่งเอกอลงกฎ" และด้านใต้นามว่า "พระที่นั่งมังคลาภิเษก" ซึ่งเป็นนามพระมหาปราสาทครั้งกรุงศรีอยุธยา พระที่นั่งทั้ง 2 องค์นี้มีเกยสำหรับทรงพระราชยานบริเวณด้านหน้า ก่อสร้างขึ้นตามแบบพระที่นั่งดุสิดาภิรมย์ภายในพระบรมมหาราชวัง พระที่นั่งที่มีลักษณะโถงนี้ อาจจะเรียกว่า พระที่นั่งเย็น ซึ่งมีความหมายถึง พระที่นั่งโถงที่ใช้เป็นเป็นที่ประทับตากอากาศ
ปัจจุบัน พระที่นั่งมังคลาภิเษกได้รื้อลงแล้วเนื่องจากชำรุดเสียหายมาก คงเหลือเพียงพระที่นั่งเอกอลงกฎเท่านั้น อย่างไรก็ตาม พิพิธภัณฑสถานแห่งชาติ พระนคร ระบุว่า ปัจจุบัน คงเหลือแต่พระที่นั่งมังคลาภิเษก ส่วนพระที่นั่งเอกอลงกฎนั้นได้รื้อลงแล้ว
มาดากัสการ์ (ภาพยนตร์)

มาดากัสการ์ เป็นภาพยนตร์การ์ตูนแอนิเมชันของ Dreamwork ซึ่งออกฉายเมื่อวันที่ 27 พฤษภาคม พ.ศ. 2548 และได้ทำการถ่ายทอดในสวนสัตว์เซนทรัลปาร์คในนิวยอร์กอีกด้วย
เนื้อเรื่องย่อ.
อเล็กซ์ (พากย์โดย เบน สติลเลอร์) สิงโตเจ้าป่า และเป็นดาราประจำสวนสัตว์ในนครนิวยอร์กแห่งนี้ มีเพื่อนซี้คือมาร์ตี้ (พากย์โดย คริส ร็อค) ม้าลายเป็นทั้งช่างฝันและผจญภัยนอกโลก เมลเมน (พากย์โดย เดวิด ชวิมเมอร์) ยีราฟที่ถูกส่งตัวมาอยู่ที่เซ็ลทรัลพาร์คในนิวยอร์กตั้งแต่ยังเด็กๆและคิดว่าตัวเองเป็นพวกรอบรู้ไปหมดทุกอย่าง และ กลอเรีย (พากย์โดย เจดา พิงเก็ท สมิธ) ฮิปโปโปเตมัสสาว ที่เกิดในสวนสัตว์นี้ โดยมีแก็งค์นกเพนกวินคอยตรวจสอบและช่วยเหลือ ตกกลางคืน มาร์ตกก็หนีออกจากสวนสัตว์ ทุกคนตกใจเห็นมาร์ตี้ม้าลายนหายตัวไปจากสวนสัตว์ แต่ทว่าจะหาเจอ จนทุกคนหามาร์ตี้ มาร์ตี้ได้ไปสถานที่สำคัญในนครนิวยอร์ก และมาร์ตี้ได้ไปสถานีรถไฟแกรนด์เซ็นทรัล พวกเขาได้ไปช่วยเหลือมาร์ตี้ จนพวกตำรวจได้ยิงใส่ปาลูกดอก และได้มีแก็งค์เพนกวินได้ขับเรือส่งสินค้า พอขับเรือเมื่อไหร่ เรือจะเอียนไปเอียนมา จนที่ขังสัตว์ตกไปในทะเลและล่องลอยไป อเล็กซ์พบเกาะแห่งอีกแห่งหนึ่งเป็นตัวแรก โชคดีอเล็กซ์ได้พบกับ เมลแมน กอลเรีย และ มาร์ตี้อีกครั้ง พอทั้งหมดเห็นว่าเกาะนี้เกาะอะไร จนพวกเค้าเข้าไปดูซึ่งพวกเค้าได้เห็นลิงลีเมอร์ทั้งฝูง และต้องการความช่วยเหลือจาก พระราชาลีเมอร์ที่จะปราบ วูเซล ให้ได้ อเล็กซ์หาทางที่จะกลับไปบ้านเกิดของเขา แต่มันไม่ได้ผลอะไรเลยที่เมลแมนคาบคบไฟมาเผาไว้ตอนที่เมลแมนกลัวไฟ อเล็กซ์ใช้ความดุร้ายมาขู่พวกวีเซลมาร์ตี้เล่าให้เขาฟังจนเขามีสติกลับคืนมาได้ จนอเล็กซ์ได้ไปจัดการกับพวก วูเซล และได้ทำภารกิจเสร็จในที่สุด ที่เกาะมาดากัสการ์พระราชาและพวกลีเมอร์นี้กล่าวคำอำลาพวกทั้ง 4 ที่มาเยือนเกาะแห่งนี้ รวมถึงแก๊งค์เพนกวินโบกมือกับพวกเค้าด้วย
พระที่นั่งสนามจันทร์ (พระราชวังบวรสถานมงคล)

พระที่นั่งสนามจันทร์ เป็นพระที่นั่งภายในพระบวรราชวัง ซึ่งพระบาทสมเด็จพระจอมเกล้าเจ้าอยู่หัวมีพระราชดำริให้สร้างขึ้นเพื่อเป็นการเฉลิมพระเกียรติพระบาทสมเด็จพระปิ่นเกล้าเจ้าอยู่หัว ปัจจุบัน พระที่นั่งองค์นี้ได้รื้อลงแล้ว
ประวัติ.
เมื่อพระบาทสมเด็จพระจอมเกล้าเจ้าอยู่หัว ทรงสถาปนาสมเด็จพระอนุชาธิราชขึ้นเป็นพระบาทสมเด็จพระปิ่นเกล้าเจ้าอยู่หัว พระองค์มีพระราชดำริให้ปรับปรุงพระบวรราชวังหลายประการเพื่อเป็นการเฉลิมพระเกียรติยศสมเด็จพระอนุชาธิราชซึ่งมีพระเกียรติยศเสมอด้วยพระเจ้าแผ่นดินพระองค์ที่ 2 พระองค์มีพระดำริให้สร้าง "พระที่นั่งสนามจันทร์" ขึ้นเช่นเดียวกันกับ พระที่นั่งสนามจันทร์ ที่พระบาทสมเด็จพระพุทธเลิศหล้านภาลัยทรงสร้างขึ้นภายในพระบรมมหาราชวัง สมเด็จฯ กรมพระยาดำรงราชานุภาพ ทรงสันนิษฐานว่าพระที่นั่งองค์นี้อาจจะมีนามว่า "พระที่นั่งสำราญราชจรรยา" ซึ่งเป็นนามที่สอดคล้องกับพระที่นั่งองค์อื่น ๆ ได้แก่ พระที่นั่งศิวโมกข์พิมาน พระที่นั่งสำราญราชจรรยา และพระที่นั่งมังคลาภิเษก
พระที่นั่งสนามจันทร์ภายในพระบวรราชวังนั้น ถ่ายแบบมาจากพระที่นั่งสนามจันทร์ภายในพระบรมมหาราชวังเกือบทั้งหมด โดยมีความแตกต่างกันที่ลวดลายเขียนทอง และพื้นพระที่นั่งไม่ได้ใช้ไม้กระดานใหญ่แผ่นเดียว
พระบาทสมเด็จพระปิ่นเกล้าเจ้าอยู่หัวจะเสด็จออกพระที่นั่งสนามจันทร์เมื่อใดนั้น ไม่มีใครทราบ แต่ในระยะเวลาที่พระบาทสมเด็จพระจอมเกล้าเจ้าอยู่หัวเสด็จมาประทับ ณ พระบวรราชวังนั้น สมเด็จพระเจ้าลูกยาเธอ เจ้าฟ้าจุฬาลงกรณ์จะเสด็จมาประทับ ณ พระที่นั่งแห่งนี้เวลาขึ้นไปเฝ้าพระบาทสมเด็จพระจอมเกล้าเจ้าอยู่หัวที่พระบวรราชวัง
พระที่นั่งบวรบริวัติ

พระที่นั่งบวรบริวัติ เป็นพระที่นั่งภายในพระบวรราชวังซึ่งพระบาทสมเด็จพระปิ่นเกล้าเจ้าอยู่หัวโปรดฯ ให้สร้างขึ้น แต่พระองค์เสด็จสวรรคตเสียก่อน พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างพระที่นั่งต่อจนเสร็จ ปัจจุบัน พระที่นั่งองค์นี้ได้รื้อลงแล้ว
ประวัติ.
พระบาทสมเด็จพระปิ่นเกล้าเจ้าอยู่หัวโปรดให้สร้างพระที่นั่งขึ้นเพื่อใช้เป็นสถานที่เสด็จออกประพาสฝ่ายใน แต่พระองค์เสด็จสวรรคตก่อนที่พระที่นั่งจะสร้างเสร็จ ดังนั้น พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างต่อจนแล้วเสร็จ ศาลาและสวนของพระที่นั่งองค์นี้สร้างเป็นแบบจีนทั้งหมด มีบริเวณติดต่อกับพระที่นั่งอิศเรศราชานุสรณ์ซึ่งสร้างเป็นแบบตึกฝรั่ง มีประตูและกำแพงกั้นระหว่างพระที่นั่งทั้ง 2 โดยเป็นพระราชประสงค์ในพระบาทสมเด็จพระปิ่นเกล้าเจ้าอยู่หัวที่จะทรงแบ่งบริเวณพระที่นั่งเป็นแบบจีนและแบบฝรั่งออกจากกัน
พระที่นั่งบวรบริวัติเป็นเก๋งจีนมี 2 ชั้น ยาว 5 ห้อง โดยชั้นบนนั้นมีห้องพระบรรทม 1 ห้อง และห้องที่ประทับ 1 ห้อง ส่วนชั้นล่างเป็นที่ประทับของสมเด็จพระเจ้าลูกเธอที่ตามเสด็จ เมื่อพระบาทสมเด็จพระจอมเกล้าเจ้าอยู่หัวเสด็จมาประทับ ณ พระที่นั่งแห่งนี้ พระองค์ไม่โปรดฯ เนื่องจากพระที่นั่งหันหน้ารับแดดจึงร้อนมาก ดังนั้น พระองค์จึงโปรดฯ ให้สร้างพระที่นั่งสาโรชรัตนประพาสขึ้น
ในสมัยกรมพระราชวังบวรวิไชยชาญ พระองค์เสด็จมาประทับที่ชั้นล่างของพระที่นั่งบวรบริวัติ จนกระทั่ง การก่อสร้างพระที่นั่งสาโรชรัตนประพาสแล้วเสร็จ พระองค์จึงเสด็จไปประทับ ณ พระที่นั่งแห่งนั้น แต่พระที่นั่งบวรบริวัติบริเวณชั้นล่างก็ยังใช้เป็นห้องสมุดและเป็นที่เสด็จออกฝ่ายในเรื่อยมา
ภายหลังการเสด็จทิวงคตของกรมพระราชวังบวรวิไชยชาญ พระบาทสมเด็จพระจุลจอมเกล้าเจ้าอยู่หัวโปรดฯ ให้พระที่นั่งบวรบริวัติเป็นที่ประทับของพระองค์เจ้าหญิงวงจันทร์พระธิดาในพระบาทสมเด็จพระปิ่นเกล้าเจ้าอยู่หัว
ต่อมา พระบาทสมเด็จพระปกเกล้าเจ้าอยู่หัวโปรดฯ ให้ใช้พระที่นั่งองค์นี้เป็นส่วนหนึ่งของกกองการสังคีต กรมศิลปากร และเมื่อปี พ.ศ. 2505 พระที่นั่งองค์นี้ก็ถูกรื้อลง เนื่องจากอยู่ในสภาพที่ทรุดโทรมมาก
พระที่นั่งสาโรชรัตนประพาส

พระที่นั่งสาโรชรัตนประพาส เป็นพระที่นั่งภายในพระราชวังบวรสถานมงคลที่พระบาทสมเด็จพระจอมเกล้าเจ้าอยู่หัวโปรดให้สร้างขึ้น แต่เสด็จสวรรคตเสียก่อน กรมพระราชวังบวรวิไชยชาญสร้างต่อจนสำเร็จ ปัจจุบัน ได้รื้อลงแล้ว
ประวัติ.
หลังจากที่พระบาทสมเด็จพระจอมเกล้าเจ้าอยู่หัว รัชกาลที่ 4 เสด็จประทับที่พระที่นั่งบวรบริวัติ แล้วพระองค์ไม่โปรดเนื่องจากพระที่นั่งหันหน้ารับแดดทำให้ร้อนมาก จึงโปรดเกล้าฯ ให้สร้างพระที่นั่งองค์ใหม่ต่อไปข้างเหนือชิดกับบริเวณกำแพงพระราชวัง โดยให้พระที่นั่งหันหน้ามาทางใต้ พระราชทานนามว่า "พระที่นั่งสาโรชรัตนประพาส" แต่พระบาทสมเด็จพระจอมเกล้าเจ้าอยู่หัวเสด็จสวรรคตเสียก่อนที่พระที่นั่งจะสร้างเสร็จ กรมพระราชวังบวรวิไชยชาญจึงทรงสร้างต่อจนแล้วเสร็จ และเสด็จมาประทับที่พระที่นั่งองค์นี้
พระที่นั่งสาโรชรัตนประพาสเป็นพระที่นั่ง 2 ชั้น ยาว 5 ห้อง มีลักษณะพระที่นั่งแบบฝรั่ง ชั้นบนมีห้องพระบรรทม 1 ห้อง และห้องที่ประทับ 1 ห้อง กรมพระราชวังบวรวิไชยชาญได้สร้างศาลาโถงเครื่องไม้ต่อออกมาบริเวณด้านหน้าพระที่นั่ง เพื่อใช้เป็นที่ประทับสำราญพระอิริยาบถ พระที่นั่งแห่งนี้แบ่งแยกออกจากพระที่นั่งบวรบริวัติออกโดยมีกำแพงกั้น และจัดเป็นที่รโหฐาน
ผักแพว

ผักแพว หรือ ผักไผ่ (ชื่อวิทยาศาสตร์: "Persicaria odorata") เป็นผักพื้นบ้านจำพวกพืชล้มลุกที่มีลักษณะใบเรียวยาวและมีกลิ่นแรงชนิดหนึ่ง ผักแพวเป็นผักที่อยู่ในวงศ์ Polygonaceae มีลักษณะลำต้นคล้ายต้นไผ่ มีข้อตามต้นเหมือนเป็นปล่องไผ่ มีใบยาวรี ปลายแหลมเหมือนใบไผ่ เกิดเองตามธรรมชาติตามที่ชื้นพื้นราบ ตามแอ่งน้ำต่าง ๆ นอกจากนั้นยังพบขึ้นตามป่า ตามโคนกอไผ่อีกด้วย มีอายุเพียงปีเดียว กินยอด กินใบได้ตลอดลำต้น เพราะใบอ่อน เส้นใยไม่หยาบกระด้าง ขยายพันธุ์ด้วยการชำกิ่งเท่านั้น 
คุณประโยชน์.
ผักแพวนิยมกินเป็นผักแกล้มอาหารรสจัดทุกชนิด ถือเป็นผักชนิดสำคัญของอาหารอีสาน อาหารเหนือและอาหารเวียดนาม ผักแพวมีรสชาติเฉพาะตัว มีกลิ่นหอม มีรสร้อนแรง กินมาก ๆ จะรู้สึกว่ามีรสปร่าในปาก นิยมนำไปคลุกเป็นเครื่องปรุงสด อาหารประเภทลาบ โดยเฉพาะก้อยกุ้งสด (กุ้งฝอย กุ้งน้ำจืด) นอกจากนี้ยังใส่แกงประเภทปลารสจัดเพื่อตัดกลิ่นคาวปลา นำมาใส่ปรุงรสอาหารประเภทหอยขม ทางภาคเหนือนิยมนำมาใส่ต้มยำ โดยเฉพาะลาบ นอกจากนั้น ผักแพวเป็นผักพื้นบ้านที่มีคุณสมบัติทางยาสมุนไพร มีรสเผ็ดร้อน จึงมีสรรพคุณในการขับลม แก้ท้องอืด ท้องเฟ้อ มีฟอสฟอรัสสูง มีวิตามินเอสูงมาก นอกจากนี้ยังมีแคลเซียมและวิตามินซีอีกด้วย